text:
Informacion y update
Nos t'ey pa nos clientenan! E situacion di Coranavirus (COVID-19) ta evulocionando mundialmente, y e salud di nos empleadonan y clientenan ta di suma importancia. Nos ta trahando duro pa haci tur cos posibel pa ta bon prepara y ta cla pa por yuda na cualkier momento.
ANUNCIO IMPORTANTE
Na Aruba Bank N.V. nos ta haci tur locual ta na nos alcance pa sigura e bienestar di nos clientenan y nos empleadonan door di limita contacto fisico.
En conexion cu e elevacion di e medidanan segun e plan di maneho pa contingencia di e Coronavirus (COVID-19) di Gobierno y pa practica cautela, entrante Diaranson, 5 di Augustus, tur persona cu bishita sucursalnan di Aruba Bank na Camacuri, Hato, y San Nicolas, lo mester bisti un “mondkapje”.
Esaki ta aplicabel tambe pa personanan cu ta drenta den area di Self-Service na Camacuri y San Nicolas y lo permanece na vigor te cu proximo aviso.
Yama nos Contact Center na 527-7777 pa asistencia of bishita nos website pa mas informacion: https://arubabank.com/campaigns/corona-news
Aruba Bank ta anuncia extencion di asistencia pa cliente cu ta sigui mira bahada di ingreso debi na crisis di Covid-19
Aruba Bank N.V. ta sigui traha pa yuda clientenan cu a mira caida den nan entrada debi na e crisis di Covid-19.
E banco a anuncia su esfuerzo pa extende su asistencia na clientenan, individuo y negoshi, cu ta sigui mira bahada den na ingresonan.
Lo sigui evalua e asistencia temporal segun e situacion ta sigui desaroya den e proximo lunanan y lo diseña asistencia pa cada cliente segun su necesidad.
Nos tin comprension pa e presion financiero cu nos clientenan ta enfrenta y nos tey pa yuda.
Tur cliente cu ta sigui wordo afecta financieramente pa e crisis di Covid-19 por pidi asistencia aki: https://www.arubabank.com/plan-alivio-dos.
Clientenan comercial por tuma contacto cu nan account manager directamente pa ricibi asistencia.
Yama nos Contact Center na 527-7777 pa informacion of asistencia.
Cuminsando desde dialuna 25 di mei, Aruba Bank su sucursalnan na Hato, Camacuri y San Nicolas lo ta habri di 8:00 a.m. - 4:00 p.m.
You ask, we answer!Amid the situation of the Coronavirus (COVID-19), we are doing our utmost to keep our customers informed.
We are listing the most commonly asked questions here.
Aruba Bank N.V. ta reanuda servicio regular, na sucursal Camacuri, San Nicolas, y Hato, entrante dialuna 18 di mei 2020, di 8:00 a.m.-2:00 p.m.
Banco lo tin servicio dedica, solamente na pensionado (60+), di 8:00 a.m.- 9:00 a.m., durante promer siman di cada luna.
Banco ainda ta stimulando cliente pa uza opcion di online y di self-service y pa limita nan bishita na e sucursalnan. Cliente cu mester asistencia pa haci transaccion online, por haya asistencia na e Digital Lounge na Camacuri, San Nicolas y Hato. Por fabor schedule cita online uzando nos servicio di e-Appointment: https://www.arubabank.com/services/24-7-banking/e-appointment o yama nos Contact Center na 527-7777.
Asistencia pa e siguiente servicionan lo ta disponibel na e Digital Loungenan: Habri Cuenta (cliente existente y nobo), solicita pa/activa/usa Aruba Bank Online, solicita pa/download/usa e Aruba Bank App, haci pago di factura di utilidad, haci deposito instantaneo riba cuenta y credit card, haci solicitud pa prestamo, haci cambio den informacion personal, PIN, pidi carta di interes, pidi overdraft, y mas.
Banco a confirma cu un serie di medida di distanciamento social lo ta na vigor na tur sucursal. Esakinan ta inclui: marca di dos metro riba vloer, limitando e cantidad di cliente den sucursal na cualkier momento, y screen di Plexiglass instala recientemente na e tellernan y area di encuentro cu cliente.
E siguiente servicionan lo keda manera ta:
ASUNTO BANCARIO SEGUN CITA (BANKING-BY-APPOINTMENT)
• Cambia di denominacion, por traha cita entre 8:00 am y 3:00 pm, na 527-7930, 527-7984 o via Moneycenter@arubabank.com desde 8:00 am
• Pasa busca ABO token: segun cita entre 8:00 am y 3:00 pm via Corporate.banking@arubabank.com
• Acceso na Safe locker na Hato y San Nicolas por ser regla a traves di un cita entre 8:00 am y 3:00 pm via Safelocker@arubabank.com
DEPOSIT-ON-THE-GO
• Cliente cu mester haci deposito mas grandi cu AWG.10,000, o deposita moneda por haci esey via e facilidad di Deposit-on-the-go! na Hato. A pone borchi pafor pa guia bo (sigui e flechanan cora). Espacio pa parkeer ta disponibel dilanti di e facilidad di Deposit-on-the-go.
• Pa seguridad di nos clientenan e area tin monitoreo di camara di seguridad 24/7. Saco ta disponibel pa deposito, y mester tin nomber/fam, suma total di deposito y number di cuenta di e cliente. E sitio ta habri entre 8:00 am y 3:00 pm, cliente por traha cita tambe entre 8:00 am y 3:00 pm, na 527-7930, 527-7984 o via un email na Moneycenter@arubabank.com
CORPORATE BANKING
• Cliente di Corporate Banking por tuma contacto cu nan account manager directamente o manda un email na Corporate.banking@arubabank.com.
Pa mas informacion o apoyo por fabor yama Contact Center na 527-7777 of bishita www.arubabank.com/corona-news.
Lista di ATM
Nos tey pa yudabo! Durante di e situacion di Coronavirus (COVID-19), nos ta haci nos maximo esfuerzo pa mantene nos clientenan informa di servicionan cu nan por conta riba dje. Akinan nos ta comparti e lista di ATM cu lo permanece den operacion den e dianan nos dilanti.
Aruba Bank N.V. ta reanuda servicio di cahero na su filial na Hato, cuminsando diaranson, 6 di mei, 2020, di 8:00 a.m. te cu 11:00 a.m..
Cuminsando diahuebs, 7 di mei, 2020, servicio di cahero na Camacuri, San Nicolas, y Hato lo ta disponibel di 8:00 a.m. te cu 1:00 p.m.
Banco a cera e sucursalnan di Hato y Mainstreet luna pasa y desde e momento ey a encurasha clientenan pa uza opcion di banco online y di self-service y limita nan bishita na e sucursalnan di Camacuri y San Nicolas di 8:00 a.m.- 11:00 a.m.
Banco a confirma cu un gama di medida di distanciamento social lo ta vigente na tur sucursal.
Esakinan ta inclui marca di dos meter riba flur, limitando e cantidad di cliente den e sucursalnan na mesun momento, y screen di Plexiglass instala na e tellernan y den e areanan unda ta topa cu cliente.
Pa mas informacion por fabor yama Contact Center na 527-7777.
En conexion cu Bierna Santo y Pasco Grandi nos sucursal nan di Camacuri y San Nicolas lo ta sera, diabierna 10 di April y dialuna 13 di april, 2020.
Diasabra 11 april, nos CONTACT CENTER ta habri di 9:00am - 5:00pm
Diamars 14 di april nos lo ta habri bek di 8:00am - 11:00am
Awe nos a introduci 2 (dos) servicio nobo: Deposit-on-the-go y Banking-by-appointment pa duna sosten na su clientenan durante e crisis di COVID-19.
Cliente cu mester haci deposito di mas di AWG.10.000, o deposita moneda, awor por haci esey via e facilidad di Deposit-on-the-go! na Hato.
Borchi poni pafor ta duna guia (sigui e flecha cora). Lugar di parkeer ta disponibel dilanti di e facilidad di Deposit-on-the-go.
Pa seguridad di nos clientenan, e area tin monitoreo di camara di seguridad 24/7. Saco ta disponibel pa deposito, y mester tin e nomber/fam, suma total di deposito y number di cuenta di e cliente. E sitio ta habri entre 8:00 am y 3:00 pm, cliente por traha cita entre 8:00 am y 3:00 pm, na 527-7930, 527-7984 o via un email na Moneycenter@arubabank.com.
Asistencia adicional ta disponibel tambe a traves di e Banking-by-appointment nobo. Servicio ofreci na nos cliente ta inclui lanta placa, deposito, servicio di safe locker y busca ABO token.
• Lanta placa
Lanta placa mester tuma lugar via ATM. Den caso cu e cliente no tin un debit (ATM) card nan por contact Banco entre 8:00 am y 3:00 pm, na 527-7888, 527-7959 pa un cita.
• Deposito
Den caso cu cliente no por haci uso di e Smart Deposit Machine, nan por usa e servicio di Deposit-on-the-go situa na nos sucursal na Hato. E servicio aki ta disponibel pa deposito di mas di AWG 10.000 y deposito di moneda. Cliente por traha un cita entre 8:00 am y 3:00 pm, na 527-7930, 527-7984 o via Moneycenter@arubabank.com.
Peticion pa cambio di denominacion, cliente por traha un cita entre 8:00 am y 3:00 pm, na 5277930, 5277984 o via Moneycenter@arubabank.com desde 8:00 am
• Busca ABO token por regla segun cita entre 8:00 am y 3:00 pm via Corporate.banking@arubabank.com
• Acceso na safe locker na Hato y San Nicolas por regla a traves di un cita entre 8:00 am y 3:00 pm via Safelocker@arubabank.com
Pa informacion y pregunta por fabor yama nos Contact Center na 527-7777 o bishita nos website pa update y informacion.
Aruba Bank ta anuncia extencion di asistencia pa cliente cu ta sigui mira bahada di ingreso debi na crisis di Covid-19
Aruba Bank N.V. ta sigui traha pa yuda clientenan cu a mira caida den nan entrada debi na e crisis di Covid-19.
E banco a anuncia su esfuerzo pa extende su asistencia na clientenan, individuo y negoshi, cu ta sigui mira bahada den na ingresonan.
Lo sigui evalua e asistencia temporal segun e situacion ta sigui desaroya den e proximo lunanan y lo diseña asistencia pa cada cliente segun su necesidad.
Nos tin comprension pa e presion financiero cu nos clientenan ta enfrenta y nos tey pa yuda.
Tur cliente cu ta sigui wordo afecta financieramente pa e crisis di Covid-19 por pidi asistencia aki: https://www.arubabank.com/plan-alivio-dos.
Clientenan comercial por tuma contacto cu nan account manager directamente pa ricibi asistencia.
Yama nos Contact Center na 527-7777 pa informacion of asistencia.
Publica, 31 di maart 2020
Ariba diaranson, 1 di april, 2020, Aruba Bank N.V. su sucursal na San Nicolas lo habri solamente pa atende pensionado, cu cita, di 8:00 am- 1:00 pm.
Bishita nos website pa mas informacion y update frecuente.
Publica, 30 di maart 2020
Entrante 31 di maart, 2020, Aruba Bank N.V. su sucursalnan na San Nicolas y Camacuri lo ta habri di 8:00 am te cu 12:00 pm.
Lo permiti no mas cu 10 persona pa drenta den cada sucursal na mesun momento.
Nos ta urgi tur cliente pa haci uzo di nos servicionan di Online Banking, Aruba Bank App, ATM's, Smart Deposit Machines, areanan di Self-Service y Drive-Thru pa mantene distanciamento social.
Pa mas informacion yama nos Contact Center na 527-7777.
Pa medio di e comunicado aki algun informacion importante pa pensionado, pagonan di seguro, y tarheta di credito.
1.Tur pensionado cu tin cuenta na Aruba Bank N.V. y cu NO TIN Aruba Bank Mastercard Debit with Maestro por fabor yama 527-7777 pa regla e cobransa di pensioen pa dia 1 di april, 2020.
2.Aruba Bank N.V. lo duna un moratorio di 90 dia ariba pagonan di seguro pa clientenan di seguro di Aruba Bank N.V., na tur cliente cu no ta logra cumpli cu pagonan di seguro mensual. Solamente e clientenan cu no ta logra cumpli cu pagonan mensual, por manda un e-mail na Insurance@arubabank.com , conteniendo e informacion aki:
1. Number di cuenta di banco,
2. Nomber y Fam completo di cliente,
3. Number di Telefoon/Celular.
3.Cliente cu no por cumpli cu nan pago mensual (tin perdida di entrada) por manda un email na Creditcardalivio@arubabank.com, conteniendo e siguiente informacion:
1. Number di cuenta bancario;
2. Nomber y Fam;
3. Tipo di tarheta (Visa, Mastercard);
4. Ultimo 6 cifra di e tarheta di credito;
5. Un copia di un identificacion valido: rijbewijs, cedula of passport.
6. Un carta di bo dunador di trabou cu ta confirma bo perdida di entrada.
Peticion di cada cliente lo wordo atendi individualmente y lo wordo informa via email di e decision.
*Por favor tuma nota cu e tarheta di credito en cuestion lo wordo desactiva te ora cu reanuda pago y/of entrante 1 di juli (si ricibi pago).
Cliente cu si ta desea pa nan pago di tarheta di credito mensual (standing order) sigui, durante di april y mei, esaki lo continua automaticamente.
Clientenan comercial por tuma contacto cu nan Account Manager.*
Na Aruba Bank N.V. nos ta haci tur locual ta na nos alcance pa sigura e bienestar di nos clientenan y nos empleadonan door di limita contacto fisico. En conexion cu e situacion di e Coronavirus (COVID-19) y pa practica cautela nos a tuma e decision pa sera nos sucursalnan na Hato y Mainstreet, temporalmente, desde 19 di maart, 2020 te proximo aviso .
Tur nos ATM’s, Smart Deposit Machines y Night Depositories lo ta operacional manera custumber. Mientras cu nos ta limita nos acceso na nos sucursalnan, nos ta re-enforsando otro areanan pa por sigi brinda servicio na nos clientenan via nos Contact Center (527- 7777) y via nos website, pa cumpli cu distanciamento social.
Nos ta urgi nos clientenan pa usa e servicionan disponibel via Aruba Bank Online, Aruba Bank App, ATMs, servicionan via Drive Thru y areanan di Self-Service.
Sigui bishita nos aki pa mas informacion y update frecuente.
Masha danki pa e pasenshi y comprension.
Atentamente,
Gerencia,
Aruba Bank N.V.
Publica, 17 di maart 2020
Salud di nos comunidad ta na prome lugar.
Nos sucursal na San Nicolas lo ta sera awe for di 10:30am, pa motibo di limpiesa extenso. Nos lo ta na bo servicio diahuebs, 19 di maart, 8or di mainta. Nos servicionan di ATM lo reanuda despues di limpiesa.
Publica, 16 di Maart 2020
Nos ta sostene e mandato di Gobierno di Aruba pa mantene “Social Distancing”, Aruba Bank N.V. ta acepta un cantidad limita di publico na su sucursalnan na Camacuri, Hato, San Nicolas y Mainstreet.
Nos ta urgi nos clientenan pa haci uso di nos servicionan via Contact Center na 527-7777, Aruba Bank Online, Aruba Bank App, y servicionan via Drive Thru y Self Service.
Nos comunidad ta na prome lugar. Danki pa e comprension.
Bishita www.arubabank.com/corona-news pa informacion.
Publica, 13 di Maart 2020
Apreciable Cliente,
E situacion di Coranavirus (COVID-19) ta evulocionando mundialmente, y e salud di nos empleadonan y clientenan ta di suma importancia. Nos ta trahando duro pa haci tur cos posibel pa ta bon prepara y ta cla pa por yuda na cualkier momento.
E pasonan cu nos a tuma den consideracion ta:
•Haci limpi y desinfecta nos sucursalnan mas frecuente.
•Disinfecta areanan mas bishita cu mas frecuencia.
•Nos ta encurasha prevencion di contacto fisico, manera “handshake” entre cliente y empleado pa seguridad di tur dos partido.
Nos ta monitor anuncio y sigui instruccion di DVG di serca y implementa e mihor practicanan di Pan American Health Organization (PAHO/WHO). Esaki ta inclui e promocion di laba man y practicanan di higiene pa nos empleadonan y clientenan.
Sigui tur anuncio di DVG via nan Facebook page: https://www.facebook.com/desparuba/ pa keda na altura di tur desaroyo .
Danki pa e lealtad continuo.
Atentamente,
Gerencia
Aruba Bank N.V.


c: text/html

text:
Refereenan di Arubaanse Voetbal Bond (AVB) a topa cu e instructor di fitness di CONCACAF, Allan Brown, cu a conduci un test fisico na esunnan cu ta carga maximo autoridad riba veld durante un wega di futbol. E aña aki 7 referee a participa na e test di cual AVB tabata contento cu 4 referee a sobresali.
E biaha aki tabatin 2 referee cu a pasa e test di FIFA Referee y 2 di Assistent di Referee di FIFA. Oslin “Oshi Kock”, Head of Referee, ta corda cu tempo e tabata Assistent Referee, tabatin 4 Referee cu a pasa e test di cual 1 tabata Referee y 3 Assistent di Referee. Pa AVB y e Refereenan, esaki tabata algo historico, pasobra pa prome biaha tin un team di Referee cu a pasa e test. Pa logra haal e test no tabata algo facil, pero a logra y Aruba tin un team.
Asina cu un persona bira Referee di FIFA, e ta riba e nivel internacional unda cu nan por haya un asignacion pa bay afo. Allan Brown a informa e Head of Referee cu e mes a manda tur informacion di e 4 Refereenan pa Brian Hall, Referee di CONCACAF pa asina nan por ta den e panel di FIFA 2019.
E refereenan cu no a logra haal pa ta den e lista di FIFA 2019, mester train pa nan nomber por ta den e panel di FIFA 2020. “Hopi hende ta kere cu Referee ta djis yega veld core, fluit y bay cas. Pero no ta asina”, Oslin Kock a expresa. Refereenan tambe ta train hopi duro.
E aña aki tabata uno hopi fructifero pa Refereenan, pasobra nan tin 11 luna ta trahando cu Fitness Instructor Zoraida de Nobrega cu a yuda hopi Referee. No ta tur Referee tin e mesun ambicion pa bay riba e lista di FIFA, pero esunnan cu a bay riba e lista a traha duro pa esaki. Nan a prepara hopi bon, pasobra tur cos ta training, come bon y mentalmente pasobra e no ta facil.
Tur aña Refereenan tin cu pasa e test. Pero esaki a cambia, pasobra te cu 2 aña pasa mester haci e test 4 bes pa aña. FIFA a cambia esaki y awo ta haci 1 test oficial. E aña aki den luna di April e Refereenan a pasa un test di FIFA cu resultadonan bon pero no tabata oficial. E test oficial tabata esun haci cu e instructor di fitness di CONCACAF Allan Brown.

robotstxt: allowed

filter: keep


text:
“Gobierno tin un plan pa Aruparking, y special pa tur auto di huur, esta V-auto”, esaki gobierno a publica recientemente den un matutino local.
Esaki ta sin considera cu ya caba e sector turistico ta ser cobra un environmental levy cu te ainda no tin claridad unda e fondo aki ta wordo aloca … (e ta bayendo realmente pa medio ambiente?), na unda car rentals actualmente ta cobra e turista $1.00 pa dia pa cada car rental y hotelnan ta cobra $3.00 pa dia pa cada camber di hotel.
Awor kier propone pa cobra e mesun turista por medio di e carrentals un fee adicional di $1.00 pa dia extra riba nan fee di huur, pa asina paga pa AruParking, poniendo e responsabilidad di cobra cerca e car rentals cu ya caba ta operando den un mercado basta competitivo. Mientras ‘paid parking’ no ta un fenomeno straño pa hopi turista, cobrando nan pa algo cu kisas nan lo ni opta pa uza ta husto?
Cu esaki gobierno ta papiando tambe di amplia e area di parking paga pa e sector di hotelnan tambe, cu lo no ta un desaroyo deseabel pa e turista, pero tampoco pa esnan cu ta bishita of labora den e area di Palm Beach.
Un grupo grandi di companianan di car rental a comunica cu gobierno por escrito rechasando e propocision aki mirando su posibel efecto negativo pa cu e turista y cu ta trata aki mas bien di un “verkapte belasting”, muy en particular si considera cu lo ta cobrando pa algo cu kisas e turista lo ni uza of te hasta sin por garantisa cu lo por haya un lugar di parkeer ya cu e ta pa uzo publico. Car rentals ta percura pa informa e turista cu mester paga pa parking den centro di ciudad, pero ta sinti cu e escogencia mester por keda na e turista si e lo haci uzo di e “paid parking” of no, enbes di cobra esaki adelanta sin mas.
Sinembargo, recientemente por a bolbe scucha gobierno ta papia encuanto e plan aki na radio, pues pa turista paga adelanta pa parking, pa por cubri gastonan di AruParking y cu lo kier pasa e decision aki via parlamento a corto plaso. Kisas ta bira ora pa revisa e proyecto di AruParking den su totalidad y admiti cu e implementacion a laga hopi di desea prome cu bay pone e peso riba nos turista y carrentals cu ainda mas fees/verkapte belasting? E lo ta un proposicion cu ta lanta hopi preocupacion y pregunta mirando nos mercado turistico actual cu ya caba ta haya cu Aruba ta bira dia pa dia mas caro.


text:
POS CHIKITO- Den careda di 7’or diadomingo awenochi, polis a haya informe di tiro dilant’i adres #265 unda cu diferente unidad a bay investiga e area. Aparentemente e tiramento a sosode den style di un ‘drive-by’; e autonan envolvi ta un Mitsubishi cora #A-73681 y un Hyundai Getz shinishi (number di plachi desconoci n’e momento). E Getz lo a los 3 tiro minimo ariba otro auto envolvi. E mitsubishi cora ta marca cu por lo menos 1 tiro di e 3 cu a los. No hopi rato despues polis a haya informe di otro tiramento directo riba adres #217-A. E habitante di e cas no a resulta herida y a informa cu e tironan lo a bin fo’i un persona color scur den un Mitsubishi cora. E polemica lo a inicia na un minimarket den e area di Pos Chikito unda dos persona tawata buscando e persona kende nan a tira riba dje.
Actualmente tin investigacion andando pa loke ta trata e caso aki, ta revisando e camaranan di seguridad di e minimarket pa wak si ta logra capta algun sospechoso y ta continua revisa e area pa wak si tin huls (casca di amunicion) benta rond riba flur. Pa cualkier informacion cu ta concerni e caso aki por yama tiplijn di polis na 11141.


text:
Booshi Wever: OTMAR SU CRITICA NA AVP TA MANERA E BURICO TA YAMA E PORCO PA OREA DI PARA TAXI!!
Booshi Wever: OTMAR SU CRITICA NA AVP TA MANERA E BURICO TA YAMA E PORCO PA OREA DI PARA TAXI!!
Informacionnan confidencial cu gobierno no kier divulga, normalmente ta yega den nos “brievenbus” particular. No ta posibel pa constata ta ken a hink’e aden. Pa e motibo cu ainda no tin un ley pa proteha e “klokkenluider” ta bira imposibel pa menciona nomber di e persona cu a entrega e informacion.
Den e caso di Otmar e situacion ta diferente, pasobra e NO mester di “klokkenluider”. E mes ta esun cu tabata tin acceso na tur informacion di e gobierno durante di mas di 7 aña. Tur informacion lo ta bon warda den su file special cu lo por tin diferente topico, manera: *con pa abusa di e pueblo su inocencia, *con pa enrikese su mes y su amigonan durante su funccion como minister, *con pa vigila su coleganan di partido y finalmente *con pa evita cu nan lo por basha abou riba su propio actonan coruptivo.
Parce cu Otmar kier reemplasa su ex-lider como “de braafste jongentje in de klas” cu obviamente kier laga nos tur compronde cu e nunca a kibra un kopi ora cu ela critica Mike Eman, pa su declaracion hasi encuanto entre otro e dump na Pakietenbos. Otmar kier pa nos pueblo compronde cu e gobierno ta tuma decisionnan descabeya y ad-hoc y principalmente cu awor cu ta “5 pa 12” pa e eleccion di september. Otmar sinembargo kier pa nos pueblo lubida cu pa mas di 12 aña largo e mes tabata forma parti di e partido cu awor e ta desprecia y cu ta su mesun persona cu a apoya e boycot di e proyecto abiertamente hunto cu Andin y dos otronan riba su lista. E hunto cu su “partners in crime” a percura cu e pueblo di Parkietenbos ta sufriendo djies pa un capricho infantil y pa faborece un finanzista di AVP y POR. No lubida cu e tambe pa parti di esnan cu a perhudica e pueblo di San Nicolas, dor di a boycotea e proyecto di IMSAN pa awor bisa cu su partido lo bay all out pa duna e sosten completo na IMSAN.
Den mesun forma, e mes como miembro di oposicion a declara den pasado, cu e lo regla di inmediato e ruina di hotel Bushiri. No ta e mes kier a yega na un areglo bou man cu rumannan di su mentor Tico Croes? Hasta nos sa cu tabata tin un procedura pa basha e
edificio di Bushiri abou y esaki no bay dor pasobra esun cu a gana e bid, no kier a paga 86.000 florin bou mesa cu Otmar a pidi e contratista. No ta e mes ta e persona cu no kier a divulga e rapport cu gobierno a paga y cu a wordo ehecuta door di Price Waterhouse Coopers encuanto e polemica di all-inclusive y cu a hasta hib’e na un debate emocional cu su actual miembro di partido Bikker den parlamento, kende a acuse di “spindoctor”? No ta e mes cu a indica cu oposicion no sa kico nan ta papia ora ATA y su persona a gaba na grandi cu turismo a subi mas di un miyon persona, apesar cu a indica cu ta trata di Venezolanonan cu a bin busca dollars? No ta su persona a sigui e maneho di dividi y manipula cu e diferente asociacionnan di taxi? No ta e mesun Otmar cu a crea un departamento nobo y nombra un amigo di dje cu un salario barbaro sin cu esaki tin e experticio necesario pa dirigi un departamento asina?
Y no ta su persona cu na principio di januari 2016 a bisa texualmente: “Awe mi ta mas orguyoso cu nunca di e gobierno aki, y mas orguyoso cu nunca di e partido cu ma scohe pa inicia mi carera politico”!! Ironia den esaki ta cu den e mesun luna di januari 2016 a critica e partido abiertamente y ferozmente y hasta a bay gobernador pa entrega un carta cu 10 punto cu lo mester a wordo atendi sino elo retira como minister? Y sin ningun tipo di berguenza a keda toch mas cu 10 luna den e funccion di minister.
Mi ta completamente di acuerdo cu Otmar cu ta “5 pa 12” pa pueblo por comprende cu su ex-partido y esun cu e ta lidera awor aki tin falta di etica, moralidad, sinceridad y integridad. Ta “5 pa 12” pa pueblo por comprende cu un voto pa su persona y partido POR ta un voto pa continua un maneho devastador cu su ex-partido deliberadamente a hiba y cu su ex-lider di partido Mike Eman cu boca grandi a confirma ora ela declara di ta orguyoso di a hinca Aruba den e debacle financiero mas grandi cu nos Pais a conoce. Y kico tabata e reaccion di Otmar; ela sinta bati man y apoya Mike Eman 100%.
Otmar Oduber ta un bon ehempel di e dicho na Spaño: el burro llamándole al puerco orejón (E BURICO TA YAMA E PORCO PA OREA DI PARA TAXI). Su politica tabata mescos cu esun di AVP pa polarisa, dividi, manipula y enrikese su mes y su amigonan pa awor kier bin hunga e rol di martir y defensor di pueblo. Mester stop definitivamente cu e tipo di politica aki y e unico forma pa haci esaki ta door di inclui di antemano reglanan di bon gobernacion na unda lo mara man di e politiconan. Y UPP tin e REAL DEAL pa logra esaki pa UN MIHO MAÑAN pa un y tur.
Lider di Partido UPP
Booshi Wever


text:
Departamento di Finansas (DF)
Departamento di Finansas ta encarga cu dunamento di conseho ariba tereno financiero-economico y cu supervision ariba administracion financiero di Gobierno na nomber di Ministro di Finansas y Organisacion Gubernamental. E tareanan di Departamento di Finansas ta entre otro maneho di e cyclo di presupuesto, cyclo di capital, dunamento di informacion y control.
Departamento di Finansas ta responsabel pa entre otro:
- Duna conseho tocante preparacion y ehecucion di e maneho financiero-economico teniendo cuenta cu ‘good governance’;
- Traha, supervisa y conseha riba tereno presupuestario di Pais Aruba;
- Duna asistencia y aporte substancial na e Ministro y departamentonan riba e proceso di e ciclo anual di maneho y presupuesto;
- Maneha fluho di placa na nomber di Ministro di Finansas y
- Asunto Economico y supervisa e gastamento di esaki;
- Administracion financiero di Pais Aruba;
- Maneha e dunamento di informacion gubernamental/financiero riba nivel nacional como internacional;
- Controla cumplimento di reglanan di comptabilidad.
E ley y reglanan relevante (di comptabilidad) cu ta regla e competencia y responsabilidad ta describi entre otro den Constitucion di Aruba articulo V. 12 (presupuesto y cuenta anual) y articulo V. 13 (maneho financiero corecto) y ordenansa di comptabilidad 1989. Nan tur ta publica ariba e website aki.


text:
RCA, ainda invicto den Playoffs, a bin di empata cu Dakota den e partido previo y lo kier a logra un victoria contra Estrella pa consolida nan prome luga riba tabla di posicion. Estrella, sin punto te cu awor, a bin pa busca un bon resultado, si no, un victoria mes pa termina e prome rond aki di Playoffs cu algo y drenta den contencion.
E problema di Estrella te cu awor den Playoffs, y locual tabata e caso tambe den campeonato regular, ta e homber gol. Ta ken lo bai anota e golnan pa e Naranjadanan? Cu tanto lesionnan andando, di Hugo Robert, Anuar Kock, Phaedrick Baromeo cu ainda no ta 100% y pa colmo e carchi cora y suspension di Jean Pierre v/d Linden, un problema grandi pa nan.
Estrella a cuminsa bon den e wega aki, nan a domina bala, manteniendo e iniciativa den e prome parti di e wega, nan a haya nan gran chens pa cambia nan fortuna na minuut 40, unda cu Naibert Elizabeth a anota den un hugada cu e mes a cuminsa, cu asistencia, for di su mesun linea di defensa, penetra den area penal di RCA, den un wega fisico a mantene dominio di bala y pone esaki den gol, Glenbert Croes di RCA a purba trek e bala bek na ultimo momento foi linea di gol, pero envano. Estrella 1 RCA 0.
Pero e euforia di e gol ey di Estrella no a dura mucho, ya cu net cuater minuut despues Kevin Peña di RCA ta anota un gol pa empata e wega na un gol pa banda, despues di un atake rapido for di patras, den solamente tres pase, di Ronaldo Valderama pa Jean Pierre Fingal pa Peña, cu no a basila y ta fusila e portero Navarro, un contra-golpi decisivo, Estrella 1 RCA 1.
Despues di halftime Estrella a “eigenlijk” sigui cu nan wega di control di bala y semper purbando di avansa, cu algun yegada, pero, RCA tambe tabata spera pa un apertura pa hasi nan move, y “dicho hecho”, esey mes tabata e caso na minuut 53, unda Miguel Gonzalez for di su posicion di leftback a mira un oportunidad y a lansa te den area penal di Estrella, y husto drentando den e ultimo 16 a los un tiro duro na banda drechi di portero Injerreau Navarro, cu no a sera su skina, e bala a dal den tubo y bai aden, Estrella 1 RCA 2.
Estrella a purba, nan tabatin algun yegada, pero sin hopi peliger, e calidad dilanti tabata falta, e talentoso hoben, Trevor Faro, tabata isola tambe den hopi aspecto, su so dilanti, cu poco oportunidad. E partido a sigui pareu cu hopi bataya, pero, Estrella tabatin mester di mas cu esey pa saca un mihor resultado pa haya punto, algo sigur hopi necesario n’e punto aki.
E partido a termina den un victoria p’e Tricolornan di RCA, un victoria hopi bataya, traba y duro, pero nan lo ta contento cu e tres puntonan, y awo nan ta comanda emfaticamente e tabla di Playoffs cu shete punto, apesar cu nan Director Tecnico, Omar Tromp, no kier celebra mucho, p’e ainda nan no a logra nada, falta hopi ainda! segun e.
Estrella, decepciona cu e derota sin duda, awor tin e tarea hopi duro di practicamente purba gana nan tres partidonan cu falta den Playoff, nan no tin ningun punto ainda.
Nos ‘Man of the Match’ ta Kevin Peña di RCA. Siguientemente RCA lo enfrenta Nacional dia 25 di Mei y Estrella lo enfrenta Dakota dia 26 di Mei.


text:
Informacion tocante di e localidad pa cua ta pidi e permiso.
Permiso pa toca musica den un localidad
Descripcion
Pa tocamento di musica, bailamento of otro actividad pa entrene publico, bo tin mester di un permiso, manera stipula den articulo 52 di e ley di permiso (Vergunningsverordening AB2002 no. GT 1).
Unda pa pidi'e? / Mas informacion na
Departamento di Legislacion y Asunto Huridico (DWJZ) - Seccion di Asunto Huridico y Permiso.
Kico mi tin di hiba cu mi?
Cuanto e ta costa?
Awg. 250,-
Cuanto tempo ta dura pa hay'e?
Ta varia te cu un maximo di diesdos (12) siman.


text:
Registro Civil ta informa lo siguiente:
Censo ta trahando desde 28 maart 2020 cu skeleton crew pa productonan esencial.
Segun e schedule di flexibilisacion, stipula pa Gobierno di Aruba, desde 4 mei 2020, Censo ta trahando cu capacidad limita pa productonan esencial y yudando tur esnan cu por digitalmente.
Censo ta preparando pa medidanan di seguridad ta na su lugar. Censo lo habri su portanan pa publico cu servicio solamente via afspraak, dia 18 mei 2020 venidero, cu 50% di su capacidad. E capacidad lo subi gradualmente segun e schedule stipula. E orarionan ta:
Dialuna y diamars 07:30-11:30 uur 13:15-15:30 uur
Diaranson 07:30-11:30 uur
Diahuebs y diabierna 07:30-11:30 uur 13:15-15:30 uur
NORMAL NOBO
SERVICIO SOLAMENTE CU AFSPRAAK
Pa nos por brinda seguridad na nos clientenan y nos coleganan, preveni aglomeracion y evita cu un cantidad di hende yega mesun tempo y lo mester warda innecesariamente Censo lo brinda TUR su productonan y servicionan solamente viaafspraak of digitalmente, si acaso e website ta indica cu e producto specifico aki por wordo duna via digilok.
Den transcurso di final di e siman aki e afspraaknan lo cuminsa habri riba nos website www.censo.aw
Pa nos clientenan di edad avansa, cu NO tin afinidad cu internet, por yama desde dialuna 18 mei 2020 en adelante, na 5223676, di 09:00 uur pa 11:00 uur y di 14:00 uur pa 16:00 uur pa asina un di nos coleganan yuda bo persona cu un afspraak.
Locual ta papel di afl 5,00 pa scolnan, studielening, pa esaki tin palabracion cu Directie Onderwijs cu no lo pidi esaki pa awor mientras ta buskando solucionan mas eficiente. Cu IPA tambe a yega na otro areglonan cu no lo mester di papel di Afl 5,00 pa awor.
Atencion pa e siguiente medidanan adicional di prevencion:
-No ta permiti un cliente paden sin cu e tin un afspraak. Pa afspraak bishita nos website www.censo.aw
y bay na e producto desea y haci bo afspraak. Bo lo haya un codigo cu bo lo tin cu bin cune pa saka un number pa wordo atendi;
-No ta permiti muchanan menor di edad pa ta paden di e edificio si e no tin un afspraak;
-Mester cumpli cu reglanan di seguridad y sigui instruccion di e señalnan y e trahador di seguridad;
-Ta prohibi pa clientenan cu tin tosamento, problema pa hala rosea of dolor di garganta drenta Censo;
-Cumpli cu e reglanan di distancia social di minimo 1.50 meter pa 2 meter di distancia;
-Pa tur otro pregunta of informacion por manda nos un mail na info@censo.aw
Spera di a informa lo suficiente.
Hefe, staff y personal di Censo


text:
WILLEMSTAD – Desena di hóben ta kore den plenchi di Alablancaschool: hungando futbòl, kantando rèp òf bulando ariba abou nan ta kore bai tur banda. Ta parse hopi trabou pa laga e grupo aki toka ritmonan huntu ku otro e siguiente ora, sin papia nada nada.
Pero nan ta logra. Via World Music Box, Mathijs Spaltman ta pone e muchanan keda ketu ketu den algun minüt. Esta pa loke ta nan boka, pasobra ku nan mannan nan ta saka basta zonido for di e kahitanan di muzik.
A lanta World Music Music na 2003 i e ta keda na Sur-Afrika, Sur-Amerika, Oropa i na Kòrsou. E meta di e workshop ta pa hasi muzik sin instrukshon, palabra òf instrukshon.
Enseñansa spesial
Alablanca School na Barber ta un skol pa enseñansa LOM, ZMLK i MLK. Hopi bia e muchanan tin problema ku siñamentu òf komportashon i den enseñansa regular no tin lugá pa nan. Espesialmente e departamento di ZMLK tin un enfoke hopi práktiko. “Nos ta trata mas tantu posibel pa laga e alumnonan hasi kos nan mes, pasobra hopi bia nan ta kere ku nan no por mashá. Pa medio di laga nan siña kos na un manera mas práktiko, nan ta ripará ku nan por mas ku nan mes a kere”, dosente Gisela Haynes-Koenraad ta bisa.
Spaltman semanalmente ta duna un workshop na e skol, i ounke e muchanan no por konsentrá largu, tòg durante di e workshopnan nan ta logra konsentrá. “Ta mas ku djis toka un ratu”, Haynes-Koenraad ta bisa. “Bo ta ripará e efekto i ku e alumnonan ta mas trankil despues.
Agresividat
Spaltman tin mas ku sinku aña ta tene e workshopnan i el a pasa den basta kos. “Si, mi a yega di eksperensiá ku nan a mandá mi ku un kahita”, e ta konta,. “Mi ta topa ku agresividat di mucha ku no ta bai dilanti ma na final ta bai bon tòg.” Mayoria bia e sa delantá kiko e por ferwagt i e ta prepará pa mal komportashon. “Den un prizòn mi por ferwagt otro kondukta ku durante un workshop pa un kompania òf na un skol. Mi ta adaptá mi programa i tin bia mi ta laga tur kos bai i mi ta laga e alumnonan djis bati tur ku tin riba e kahitanan.”
E ta konta ku na AlablancaSchool tambe mester a kustumá. Durante e promé workshop e konsentrashon a dura maksimalmente dies minüt. “E kos a bai un pia un pia ma despues di algun luna nan a wanta henter un workshop largu.” Hopi bia Spaltman ta fókùs riba nan konfiansa i ta purba yama nan afó. “Por ehèmpel mi ta pone e alumno di mas ketu di klas den mei mei di e grupo. Mi ta lag’é traha un ritmo ku otro ta antisipá ariba. E ora ei si bo ta mira e muchanan lòs.
Bida diario
Skucha i respetá ta e palabranan klave durante di e workshopnan. Serka esnan di mas hóben Matthijs ta kuminsá un ritmo riba kua e alumnonan ta kuminsá toka un pa un. Na kuminsamentu esaki ta bai ku poko boroto, pero segun e palunan sigui den e sírkulo di mucha, ta surgi un ritmo firme i niun hende no ta papia mas. Serka alumno mas bieu Spalman ta usa un sirkulo: Un sierto persona ta disidí e ritmo i e otronan ta partisipá.
Pa medio di e workshop e alumnonan ta siña skucha otro, no grita duru i asina respetá otro. “Kos ku ta importante den bida diario tambe”, Speltman ta bisa. Tin bia esei ta mas fásil pa logra via muzik ku na un otro manera.”
Outor Elisa Koek


text:
Dia mi a bin Korsou, e uniko motibu ku mi a tuma un number di Chippie/UTS ta paso ma tende ku no ta tur kaminda bo por kumpra karchi di Digicel. Despues m’a bin kompronde ku bo por rekarga bo telefon via di pinautomaat, esaki a pone mi hanja un poko jammer ku mi a kies pa Chippie.
Pero awe of ya… for die ayera ku mi no por ni bel, ni risibi yamada ni huza mi internet ku mi a paga p’e, mi a kumisa hanja duele ku mi a skohe UTS. Un storing ta kos ku por pasa i ta pasa muchu regular (Check Aqualectra). E storing na UTS ta durando for di ayera merdia i te ainda mi telefon ta mustra “No Service.”
Bo ta imagina bo, bo koriente a bai. Bo a disidi di kumisa app mata a tempu, pa bo bira anto bo no tin internet tampoko (paso tin storing na UTS)!? Hopi laf!
Ta bon pa nos ban serio i drecha e kos aki, sino awe mes mi ta hanja mi ta pasa Digicel.
Update:
Di akuerdo ku UTS tur sistema lo ta funshonando aworaki. Si esei no ta e kaso bo tin ku restart bo telefon.


text:
WILLEMSTAD – E siman di beisbòl, patrosiná pa Blue Bay, a kuminsá en gran forma. Banda di e aktividatnan deportivo ku ta tuma luga na Tio Daou Ballpark, hopi atenshon ta keda duna na e materia di e wega. Tambe DABA – Dutch Antilles Baseball Academy – funda pa Hensley Meulens, a trese e talentoso Hunter Pence di San Francisco Giants komo orador prinsipal durante nan ‘fundraiser’.
Djasabra ultimo a toka turno na e coachnan lokal, kende a asistí diferente seminario i klínika duna pa legendario coachnan manera Ron Wotus, Jim Jones i Robert Coffie, i alabes Steve Jansen i Martijn Nijhoff di Hulanda. Tambe e promé klínika di Little League a tuma luga, unda aproksimadamente binti hungadó profeshonal a entrena ku e muchanan.
Deya Mensche den kombersashon ku Yossua Ferreira i Eljereau Franscisca
Hopi talento
Según coach di Ben Thijssen, tin hopi talento na Kòrsou i e ta orguyoso kon nos peloteronan ta sakando kara di Kòrsou internashonalmente. “Baseball Week ta un oportunidat pa nos duna bèk na nos komunidat”, ela splika. “Nos ta manda invitashon na tur tim ku ta afilia na Curaçao Little League, e promé dos aña kasi 900 mucha a partisipá” ela añadi. Según Thijssen, ta importante pa nos hóbennan por interkambiá ku coachnan ku por kultivá prospekto kareranan profeshonal i alabes por keda inspira dor di nan eksperensianan.
E vishon akí sigur keda kompartí pa Hensley Meulens, coach di bateo pa San Francisco Giants, kende ta un gran inspirashon pa tur ku bini den kontakto ku n’e pasobra e ta purba di saka lo mehor for di kada hungadó ku e traha ku n’e. “Mi tin mas ku 30 aña ta duna klínika, i durante un luna largu nos tabata bai tur vèlt na Kòrsou”, ela splika. “Awó nos a kambia e formato i a partner ku Blue Bay, unda den un siman nos ta trese e muchanan huntu na Tio Daou i ta duna varios klínika.”
Según Hensley, 85 porshento di beisbol ta mentalidat i 15 porshento ta físiko. P’esei durante di ‘Spring training’ di e aña akí, Hensley a pidi Hunter Pence pa bin kompartí su eksperensianan. Hunter ta un hungadó ku su aktitut positivo ta legendario i a influensia e tim di Giants pa logra e di dos kampionato mundial ora tur hende a kere ku esaki lo tabata imposibel. “E aña akí, nos tim tin e averahenan di bateo mas haltu den Liga i nos tabatin tres bateadó di plata, kual ta un gran refleho riba Hensley su trabou”, ela splika. Según Hunter, Hensley tin un don pa komprondé kada hungadó su ritmo i konstantemente ta traha riba nos punto fuerte.
Mentalidat
Durante su lektura, Hunter a konta kon espesialmente e aña akí, e mester a adapta un mentalidat di ganado pa por a supera hopi reto físiko ku ela enfrenta pa motibu di leshon. Tambe Hunter ta urgí pa nos tene kuenta ku e poder di palabra. “Wak kiko bo ta bisa bo mes, pasobra si bo no ta kere den ku bo ta un dje mihonan i bo no ta pertenesé den Liga Grandi, lo bo no yega nunka. Mi ta kere ku mi t’akí, pasobra di desishonnan ku mi a tuma den pasado”, ela konkluí.
Yossua Ferreira di 17 aña i Eljereau Franscisca di 16 ta dos hóben ku sigur hopi gradesido pa por partisipá durante e siman akí. “Tabata algu nobo i nunka m’a eksperensia algu asina, unda un coach ta splika bo kosnan chikitu ku por yuda bo hopi den bo manera di hungá bala, Yossua a splika.
Tambe lo partisipá durante Baseball Week e ‘all-star’ pitcher Chris Archer di Tampa Bay Rays. E ultimo klínikanan djárason i djabièrnè awó, pa despues tin un wega amistoso entre e tim di sénior i e hungadónan profeshonal, pa despues kulminá e tan antisipá Homerun Derby.
Outor Deya Mensche


text:
Youtube
Youtube ta un plataforma merikano riba internet, di estilo video share, riba kua usuarionan por upload, komparti i wak video. E servisio aki a wordu krea pa tres eks-trahado di e kompania Paypal na febrüari 2005.
E kompania tin su base na San Bruno, California, i ta hasi uso di teknologia flashvideo pa mustra un variedat grandi di video traha pa su usuarionan, entre otro videoklip, partinan di shownan di televishon i tambe kontenido amateur, manera blogs i video original kortiku. Mayoria di e kontenido di Youtube a wordu di upload dor di individuonan, pero tin sierto kompania grandi manera CBS, BBC, Vevo i Hulu ta ofrese sierto di nan material riba Youtube.
Usuarionan ku no ta registrá por solamente wak e videonan, mientras usuarionan registrá tambe por pone un kantidat ilimita di nan mesun videonan, duna komentario riba otro video, i tambe suskribi riba kanalnan di otro hende.
Historia di e kompania[editá | editá fuente]
YouTube a wordu fundá dor di Chad Hurley, Steve Chen i Jawed Karim, ku tur tabata trahado di Paypal. Hurley a studia diseño na Universidat di Indiana na Pennsylvania, anto Chen i Karim a studia siensia di kompiuter huntu na Universidat di Illinois na Urbana-Champaign.[1]
Segun e historia ku mayoria biaha ta wordu ripiti na media, Chad Hurley i Steve Chen a bini ku e idea di Youtube durante e lunanan prome di 2005, despues ku nan a experensia difikultad di komparti video ku a wordu filma na un fiesta na Chen su apartamentu na San Fransisco. Jawed Karim no a bini na e fiesta anto a bisa ku e fiesta aki no a tuma luga, terwijl Chad Hurley a kommenta ku e idea ku Youtube a wordu fundá despues di un fiesta "tabata probablemente un manera pa traha un historia interesante pa promove e kompania.
YouTube a kuminsa prinsipalmentu komo "startup" ku un invershon di $11.5 mion USD di Sequoia Capital entre november 2005 i aprel 2006. Den komienso YouTube su sede prinsipal tabata situa riba un pizzeria i un restorant hapones na San Mateo, California.[2] E nomber di dominio
www.youtube.com a wordu activa riba 14 di februari 2005, i e wepsait a wordu desaroya durante e lunanan ku a sigui. E prome video di YouTube yama Me at the zoo ta mustra ko-fundadó Jawed Karim na e parke tropikal di San Diego. E video a wordu di upload dia 23 di aprel 2005, anto te ainda por wordu mirá riba e plataforma.
Impacto Social[editá | editá fuente]
Promé ku e lansamentu di YouTube na 2005, tabatin hopi tiki metodo fasil ku husadonan di kompiuter normal por a husa pa pone video riba internet . Ku su interface fasil, YouTube a hasie posibel pa kualke hende ku un konekshon na internet por a pone un video ku por kualke hende ront mudu por a wak den un par di minut. E kantidat di topiko grandi ku Youtube ta kubri a hasi e partimentu di video un di e partinan mas importante di kultura virtual. Un ehemplo di un impacto social di YouTube ta e eksito di e video "Bus Uncle" traha na 2006. E ta mustra un kombersashon kayente entre un hoben i un hende grandi den un bus na Hong Kong, anto e video aki a wordu diskuti asta den medianan mas grandi. Un otro video di YouTubeku a risibi kubrimentu extensivo tabata e video "guitar", ku ta musta e performance di Pachelbel su kantika Canon riba un guitara elektriko. E nomber di e hungado no ta wordu duna den e video, anto despues ku e la risibi miones di bista e korant "The New York Times" a revelá e identidat di e guitarista komo Jeong-Hyun Lim, un homber di 23 aña biba naSur Korea ku a filma e video den su kamber YouTube a risibi un George Foster Peabody Award na 2008 anto ta wordu cita komo "a 'Speakers' Corner' ku ta embodisa anto promove Demokrasia Entertainment Weekly a pone riba end-of-the-decade, "best-of" list, bisando, "Providing a safe home for piano-playing cats, celeb goof-ups, and overzealous lip-synchers since 2005 (dunando un kas sigur pa pushinan ku ta hunga piano, tropekantena di selebridatnan i hasidonan di playback for di 2005) .
Kritismo[editá | editá fuente]
Materia di copyright[editá | editá fuente]
privacidat[editá | editá fuente]
Material kontroversial[editá | editá fuente]
Blokmentu[editá | editá fuente]
Referensia[editá | editá fuente]
- ↑ "YouTube: Sharing Digital Camera Videos". University of Illinois at Urbana–Champaign. Archived from the original on 11 yanuari 2009. https://web.archive.org/web/20090111223210/http://www.cs.uiuc.edu/news/articles.php?id=2006Feb3-126. Retrieved 29 november 2008.
- ↑ Kehaulani Goo, Sara (7 oktober 2006). "Ready for Its Close-Up". Nash Holdings LLC. https://www.washingtonpost.com/wp-dyn/content/article/2006/10/06/AR2006100600660.html. Retrieved 26 mart 2017.


text:
Energia
For di promé di yüli 2016 e lei Elektrisidat i awa di bebe BES ta na vigor. E lei aki ta regla e forma di maneho di e suministro di elektrisidat en partikular di e kompanianan insular. Mas aleu e lei ta protehá tantu e kompanianan komo e klientenan. Pa esaki e Outoridat Konsumidó i Merkado (ACM) tin un tarea di supervishon i di regulashon.
Siguridat di suministro
Na Boneiru tin un demanda kresiente pa elektrisidat, tambe dor di e desaroyo fuerte di e turismo. Esaki ta eksigí un suministro di elektrisidat konfiabel. Mas aleu e gastunan di generashon di elektrisidat ta haltu riba e islanan pa motibu di e instalashonnan chikitu. E gastunan di elektrisidat ta forma un parti grandi di e gastunan di famia pa hopi habitante: un kuart di un entrada normal, no ta inusual.
Un suministro di energia konfiabel i pagabel ta masha importante pa e desaroyo di e islanan. E Ministerio di EZ ta karga responsabilidat di maneho pa e suministro di energia i pa e motibu ei ta un interlokutor estrikto pa e kolegionan ehekutivo i e kompanianan di energia: WEB Boneiru, ContourGlobal Bonaire, Statia Utility Company i Saba Electric Company.
Hasi mas duradero
Dor di e klima faborabel ta eksistí bon oportunidatnan pa energia duradero (partikularmente bientu i solo). Na Boneiru a logra resultadonan hopi bon ku energia di bientu kaba. E Ministerio di Asuntunan Ekonómiko ta aktualmente mashá embolbí den un kantidat di proyekto di energia duradero nobo riba e islanan. E Ministerio a publiká den febrüari 2017 un rapòrt tokante hasi energia mas duradero i pagabel den Hulanda Karibense.
Na Boneiru un Instalashon di un kombinashon di bientu i disel, ta den servisio ku diesdos turbina di bientu mediano ku por proveé e isla riba sierto dianan, te ku 50 porshento di e demanda pa elektrisidat. Un unidat pa warda energia di 3MW i dirigí pa kòmpiuter, ta fangu tur eventual fluktuashon di koriente. E instalashon ta funshoná na tur satisfakshon i ta úniko pa su grandura (38% energia duradero) den e region.
Tambe e posibilidatnan pa energia solar ta wòrdu investigá. Dor di e kresementu di e demanda pa elektrisidat, lo mester invertí den mas kapasidat di produkshon, na promé lugá den e karga básiko ku semper por wòrdu sendé i pagá, i mas despues den mas tantu kapasidat duradero posibel.
Riba Saba i Sint Eustatius tin bon posibilidatnan pa energia di bientu i solo. E Ministerio di EZ a invertí pisa riba e dos islanan den energia duradero. Dor di esaki e tarifanan di elektrisidat ta keda dentro di e límitenan. Riba Saba e Ministerio a sostené e mudansa di e sentral di elektrisidat antikuá i mal situá, pa un otro sitio.
Seguridat di suministro di kombustibel
Na Hulanda Karibense produktonan petrolero ta wòrdu usá primariamente pa generá elektrisidat i pa aviashon. E uso na Saba, Sint Eustatius i Boneiru ta relativamente poko. E seguridat di suministro di kombustibel riba e islanan ta dirigí su mes pues riba sigurá e produkshon di elektrisidat pa medio di disel. Riba e islanan no tin stòk èkstra di petrolio. Esei ta hasi e teritorio vulnerabel pa estorbonan den entrega i esei na su turno por kondusí nan estorbonan ekonómiko. E dirigentenan lokal i EZ ta limitá tal riesgonan pa medio di solushonnan pragmátiko.
Mineria
For di 10 di òktober 2010 e Dekreto di mina BES ta na vigor. Ku esaki e regulashon téknikamente a wòrdu transladá for di e pais Antia Hulandes pa Hulanda. Ku esei e método no a kambia. Konseshonnan i pèrmitnan for di 10-10-10 mester wòrdu pidí si, serka e Minister di Asuntunan Ekonómiko.


text:
Tag Archives: aww
Pago di Pensioen September 2019
Diamars merdia 2 april 2019 Departamento di Pensioenen ta cera
En conexion cu actividadnan interno departamento di Pensioenen di SVb ta cera riba diamars 2 di april entrante 12:00 PM. Departamento di Pensioenen ta atende clientenan cu ta ricibi un pensioen di SVb di AOV of di AWW. Departamento di Pensioenen ta situa na Vondellaan 21. Diaranson 3 di april departamento di Pensioenen ta habri… Mas Informacion
Actualisacion: Cambio Ley di Reparatietoeslag entrante 1 januari 2019
REPARATIETOESLAG SVb Banco di Seguro Social Aruba SVb ta informa cu gobierno a tuma e desicion cu tur persona cu ta: • inscribi na Registro Civil di Aruba; • ricibi un pensioen di AOV/AWW mediante SVb Aruba; ta mantene nan reparatietoeslag di Afl. 125,- pa luna. ir. Edwin M. Jacobs Director


text:
Den e buletin aki: promé reunion di Bondsraad pa loke ta trata 2020, klientenan di ING Bank Hulanda, residensiá na e islanan BES, prèis di kombustibel konforme esnan di Kòrsou, no mester paga prima, personanan di kontakto di Unkobon.
Promé reunion di Bondsraad pa loke ta trata 2020 E promé reunion general, ku pa motibu di Covid-19 a keda posponé, a tuma lugá dia 22 di yüni último den Hòfi Kultural. Den e reunion aki a keda tratá e.o.: relato finansiero, relato anual 2019 y e plannan pa 2020. Tur a keda aprobá. Tambe riba agenda ta tin nombramentu di Marianne Grutters komo miembro di direktiva di Unkobon. Marianne lo bai okupá e puesto di sekretario. Danki na e aporte di e miembronan presente, e reunion tabata uno animá y fruktifero.
Bon notisia pa klientenan di ING Bank Hulanda ku ta residensiá na e islanan BES Sentenares di habitante na e islanan BES a keda informá pa ING Bank Hulanda ku mensualmente nan lo tin bai paga 1 euro èkstra pa motibu ku nan ta biba den eksterior. Unkobon a informá DNB (De Nederlandse Bank) di e medida aki. Konsekuentemente ING Bank a hala atras e medida aki pa e klientenan residensiá na e islanan BES mirando e status speshal di un munisipio ku BES tin i tambe pa e echo ku e islanan BES ta kai bou di pais Hulanda.
Preisnan di kombustibel For di inisio di desember 2019 Unkobon a pidi kolegio ehekutivo di Boneiru un splikashon pa e motibu di kon e preis di gasolin na Boneiru ta muchu mas haltu kompará ku esun di Kòrsou i Aruba. E persistensha di Unkobon ta tin èksito. Den luna di aprel 2020 preisnan di kombustibel a baha konsiderabelmente. Despues di e bahada di dia 1 di yüli último e preisnan ta konforme esnan na Kòrsou i Aruba.
E accijns riba gasolin ta kasi 32 sèn pa liter. Unkobon ta tratando di konvensé Kolegio Ehekutivo di Boneiru pa pidi Hulanda pa redusí esaki temporalmente. Unkobon lo sigui lucha pa preisnan realistíko di kombustibel aki na Boneiru.
Personan di kontakto di Unkobon Unkobon ta deseá di risibí mas señal for di komunidat, mas kontakto ku e konsumidó y tambe mas kontakto ku e miembronan. Komo tal Unkobon a aserká su miembronan tokante e deseo aki. A trata di haña un persona di kontakto pa kada bario aki na Boneiru, E resultado di e aserkamentu aki ta ku ocho persona a aseptá pa logra e meta aki. Den e promé reunion konhuntamente a traha riba un plan pa e personanan di kontakto. E punto di akshon mas importante ta pa pasa señalnan di preokupashon ku ta biba den komunidat y ku por ta di importansha pa Unkobon. Nòmber y number di telefon di e personanan di kontakto lo wòrdu publiká riba e website di Unkobon.


text:
Bèrdura y fruta, ketu bai karu y skars
Regularmente no tin sièrto fruta y bèrdura. Solamente tres supermerkado ta tin tur e 13 produkto den e makutu, ku ta kai den e kategoria di fruta y bèrdura fresku. Den 5 di e 15 supermerkadonan tabata falta 4 té 6 di e produktonan aki. Den 10 di e 15 supermerkadonan no ta tin patia. Di e 15 supermerkadonan 7 no ta tin banana y den 5 supermerkado no ta tin “ijsbergsla”.
Warehouse ainda ta e supermerkado mas barata, pero den e top 5 di e lista “komparashon di prèis” por nota un aserkamentu na esun na promé lugá. E supermerkadonan na puesto 2,3 y 4 den luna di oktober ta hopi pegá ku otro. For di luna di yüli 2019 por nota ku e diferensha entre 1 y 2 ta birando mas chikí. Un aña pasá e diferensha aki tabata 18% y awó den luna di oktobere 2019 esaki a bira 12%.
Ku e proyekto di komparashon di prèis aki, Unkobon y Fundashon Tienda pa Konsumidó ta konsientisá e konsumidó aki na Boneiru kon presupuestá y gasta menos pa produktonan básiko. Den e proyekto aki Unkobon y FtpKB ta traha huntu ku EZK, RCN y Sage BV.
Riba e website www.unkobon.org e konsumidó por mira e resultado di e komparashon di preis y tambe haña un bista total di tur e prèisnan y informashon di e supermerkadonan ku ta partisipá. Riba e “spreadsheet” por mira detaye di tur e prèisnan. Tambe por mira mesora na kua supermerkado e produkto di e makutu básiko ta mas kombiniente.


text:
Atletanan BMX, Vela y Ciclismo tambe a yega pa e Weganan Panamericano LIMA 2019.
E atletanan di BMX, Shanayah Howell, Feddison Flanders hunto cu coach Pedro Estaba a yega e Villa Panamericano y ya caba nan a sali pa e prome dia di entrenamento.
Di otro banda na e ciudad di Paracas, nos por a mira e atleta di Vela, Tijn van der Gulik den e disciplina di Laser Standard ta entrenando y ta cla pa competi. E ta hunto cu su entrenador.
E atleta femenino di ciclismo, Lisa Groothuesheidkamp y su coach a sali pa Lima, Peru unda awe diasabra e lo yega pa asina prepara su mes pa competi den e Weganan Panamericano 2019.


text:
cali
-
Barranquilla2018
Thashaina ta ricibi medaya na Cali
Momento cu Thashaina Eliza Leandra Seraus ta ricibi su medaya di Brons na Cali, Colombia. Esaki a bira e medaya…Read More »
-
Barranquilla2018
Elias y Yannick ta conta di nan participacion na Cali
Elias Halabi y Yannick Roos ta conta di e Weganan Centroamericano y Del Caribe.Read More »
-
Barranquilla2018
Momento inolvidabel pa Thashaina
Mas di e momento inolvidabel ora cu Thashaina Eliza Leandra Seraus ta ricibi su medaya di Oro na Cali. Pabien…Read More »
-
Barranquilla2018
Team Aruba Bowling ta conta di nan prome dianan
Team Aruba Bowling femenino ta conta di e prome dianan di competencia na Cali, Colombia pa e Weganan Centroamericano y…Read More »
-
Barranquilla2018
Bowling Doubles a inicia na Cali
Diabierna atardi a continua e competencia di bowling den e Weganan Centroamericano y del Caribe 2018. E disciplina di bowling…Read More »
-
Barranquilla2018
Prome dianan pa atletanan Masculino di Bowling na Cali
Atletanan di Bowling masculino ta conta di nan prome dianan di competencia na e Weganan Centroamericano y Del Caribe. Competencia…Read More »
-
Barranquilla2018
Bowling a inicia na Cali
Awe e deporte di bowling a inicia aki na e Weganan Centroamericano y del Caribe Barranquilla 2018. E competencia di…Read More »


text:
Oranjestad, Aruba - 19 di augustus 2020
Positivo, 91 caso aserca di cual 1 ta un no residente.
Recupera, a subi cu 40 caso.
Cantidad di testnan haci 359.
Actualmente tin 20 persona interna den hospital di cual 2 ta den cuido intensivo, 17 riba Covid unit y 1 riba maternity unit.
Ayera lamentablemente a registra un caso mas di un persona positivo pa Covid-19 cu a fayece.
Condolencia ta bay na famianan di e fayecido.
Na esnan cu ta luchando contra e virus na e momentonan aki, un pronto recuperacion.


text:
Geplaatst op 28 May 2018 dor di Ministerio Asuntunan General i Promé Minister
Willemstad – Tur alumno aktual di Feffik tin perspektiva garantisá i gobièrnu ta komprometé pa segurá kontinuidat di enseñansa di fishi. Gobièrnu ta komuniká na mayornan i alumnonan di Feffik ku tin skol djaluna 28 di mei normal pa alumnonan aktual.
Pa aña eskolar 2017-2018, segun informashon sumistrá pa Feffik, Feffik tin un total di 410 alumno, di kual 254 alumno ta sigui un estudio di SBO. Segun statutonan aktual di e fundashon, ehekushon di SBO no ta tarea di Feffik. Di e 254 alumnonan ku ta sigui SBO na e momentunan aki, 157 alumno lo kaba nan estudio na yüni próksimo i 97 alumno lo mester kore un stazje den aña 2018- 2019 pa kaba nan estudio. E 97 studiantenan aki tin garantia pa sigui nan estudio na Nilda Pinto òf na RKMTS, kual ta skolnan SBO ku tin dosentenan profeshonal prepará pa guia e alumnonan.
Aktualmente tin 156 alumno na Feffik ku ta sigui enseñansa profeshonal di fishi. Di e grupo akí 113 alumno lo finalisá nan estudio na final di e aña eskolar eksistente. Pues tin 44 alumno ku mester haña guia pa hasi nan stazje den un kompania. E studiantenan akí ta bai kore nan stazje i dosentenan di Nilda Pinto lo fasilitá e guia. Gobièrnu ta invertí subsidio adishonal na e skolnan eksistente pa sigurá ku tur 44 alumno por sigui i terminá nan estudio profeshonal. Tambe lo sòru pa un plan di kuido stipulá pa guia kada studiante.
Alabes pa alumnonan ku tin interes di bai Feffik den aña eskolar benidero (2018-2019), gobièrnu lo lanta un komishon spesífiko pa organisá un inskripshon sentral i regla alokashon di alumnonan. Pues ta garantisá ku studiante ku kier siña un fishi, pero tambe trahadonan ku kier sigui enseñansa profeshonal di fishi, por hasi esaki den futuro.
Riba djaluna dia 29 di mei, Minister di Enseñansa, Siensia, Kultura i Deporte ta reuní ku diferente grupo di interes, ku a mustra nan preokupashon ku e plannan tokante Feffik. Den e dianan ku a pasa, Gobièrnu a tuma nota ku tin hopi informashon ta sirkulá ku ta trese pregunta i inseguridat den komunidat. Pa medio di un kampaña di informashon intensivo i maneranan pa esnan enbolbí semper por yega na kontestanan verídiko, Gobièrnu ke asumi su responsabilidat pa informá mas amplio tokante e tópiko importante aki.
Manera stipulá den su akuerdo di gobernashon, e gobièrnu aktual a tuma un desishon pa krea espasio pa porfín invertí den reforma di enseñansa di fishi. Tambe gobièrnu ta bini den futuro serkano ku un Instituto di fishi di kalidat mirando ku tin un nesesidat agudo pa enseñansa profeshonal ku ta akoplá ku merkado laboral i kuponan di trabou ku tin na e momentunan aki i den futuro. Gobièrnu a tuma e desishon aki despues ku a hasi su propio analísis di e echonan ku ya ta konosí pa basta tempu pa ku maneho, kalidat, kontenido i finansas.
Un enseñansa profeshonal di fishi, ku partisipashon aktivo di komersio i ku garantia di trabou, ta e obhetivo komun ku gobièrnu ta trahando pa realisá pa nos pais.


text:
Noticia - Noticia
32 Noticianan
Surti segun: Fecha / Relevancia
Derecho di voto pa e islanan Hulandes den Caribe, pa nan scoge Eerste Kamer
E derecho di voto pa habitantenan di Bonaire, Sint Eustatius y Saba (islanan Hulandes den Caribe) por vota pa scoge Eerste Kamer, ...
Gijs Baars, hefe nobo di Representacion di Hulanda na Oranjestad
Dia 1 di augustus proximo Gijs Baars lo ta e hefe nobo di e establecimiento di Representacion di Hulanda na Oranjestad y alavez ...
Supervision financiero Corsou y Sint Maarten ta keda na vigor
E obligacionnan cu ta surgi for di e Ley di Reino di Supervision Financiero Corsou y Sint Maarten (Rft) tocante finansa publico ...
Sint Maarten mester pone su presupeusto na ordo
Conseho di Minister di Reino a dicidi pa duna Sint Maarten un indicacion pa pone presupuesto 2015 y e calculacionnan di mas aña ...
Declaracion di Sint Maarten y Hulanda pa fortificacion di mantencion di ley
Conhuntamente Sint Maarten y Hulanda ta atende fortificacion di mantencion di ley na Sint Maarten. Esaki ta loke ministernan ...
Caminda maritime rapido pa Aruba, Corsou y Bonaire un paso mas cerca
Hulanda ta duna sosten na e iniciativa pa desaroyo di un conexion diario rapido di barco entre e tres islanan: Aruba, Corsou y ...
Koenders: Hunto cu paisnan Caribense duna contenido na relacionnan exterior
“Como minister di Relacionnan Exterior pa henter Reino, ami ta sostene e interesnan di tur pais di Reino. Hunto nos ta duna ...
Acuerdo riba problematica di integridad Sint Maarten
Sint Maarten y Hulanda a yega na un acuerdo riba e problematica di integridad na Sint Maarten: e isla ta haya un camara ...
Hulanda y Aruba ta yega na un acuerdo
Diasabra cu a pasa gobierno di Hulanda y Aruba a yega na un acuerdo encuanto supervision financiero independiente, pa garantisa ...
Nombramento di comision di evaluacion ley estatel di supervision financiero
Conseho di Minister di Reino, riba proposicion di Minister Plasterk di Asuntonan Interno y Relacionnan di Reino, a bay di acuerdo ...


text:
Cura Cabay Zuid – Diasabra anochi polis ta bay un adres na Cura Cabay Zuid, caminda cu un persona lo a wordo atraca. Esaki lo a sosode patras di Cura Cabay Store.
Na yegada e habitante a conta polis cu, e lo a wordo atraca door di dos homber y nan tawata bisti na preto.
Segun e habitante nan lo a dal e, parse cu un biga. E tawata herida na su frenta y esaki tawata sangra.
Y unico cos cu nan a bay cune tawata su yabi di cas.
Ambulance tambe a ser pidi. Na nan yegada nan a hiba e cabayero Hospitaal pa mas tratamento.
Mester bisa cu e area di e flatnan na Cura Cabay Zuid tin falta di mas iluminacion, door cu no tin mucho trafico den oranan di anochi eytras y si bo ta na pia laat bo lo por bira un blanco pa e criminalnan.


text:
Contacto via medionan digital nobo: rapido, cla y facil
Ta importante pa tin bo seguronan bon na ordo. Nos ta yuda bo cu esey. Nos ta duna bo conseho y ta contesta bo preguntanan di forma rapido. Kisas bo ta pensa: mi kier sa algo, miho mi yama un rato. Pero esey no tur ora ta e manera mas rapido. Descubri con bo por haci esaki na un miho manera.
Ora bo yama nos pa un contesta riba un pregunta, esey lo por dura tin bes mas largo cu bo ta desea. Tin biaha bo tin cu warda, of nan ta sigui comunica bo unda bo tin cu bolbe conta ful bo storia di nobo. Tambe ta asina cu no tur ora tin un contesta cla ya cu tin biaha tin cu averigua bo pregunta pa nan yama bo bek despues. Kisas net e momento ey, bo no por tuma e yamada. Esey ta e parti fastioso di yama.
Ta mas inteligente, lihe y mucho mas barata pa:
- LiveChat aki riba website.
- Pa App WhatsApp
- Pa manda un mensahe riba Facebook, Messenger of Instagram.
Con asina mas inteligente, lihe y barata?
Descubri e facilidad di nos medionan digital. No tin cuestion di warda na telefon. Bo ta haci bo pregunta y bo ta sigui cu bo trabou. E contesta ta drenta automaticamente cerca bo. Masha comfortabel mes y e no ta costa bo bo minuutnan tampoco.
- Chat
Riba ennia.com nos tin un funcion di chat en bibo. Cu un simpel chat bo tin bo contesta di biaha. Pa preguntanan via nos medionan digital, nos tin un Webcare-team special cla para pa bo. Ta druk un rato? E ora bo ta ricibi e contesta un poco mas laat riba bo pantaya. Abo no tin cu worry cu esey.
- App
Tambe ta facil: djis manda bo pregunta fey bo celular. Esey ta directo y cla.
- Mensahe
Bo por contact nos tambe pa medio di Facebook, Messenger of Instagram, facil si bo ta un fanatico activo di social media.
- Formulario di Contacto
Un di cuatro posibilidad ta cu bo ta uza nos formulario di contacto aki. Nos lo tuma contacto cu bo mas lihe posibel.
Tambe si nos kier comparti documento, e medionan nobo ta facilita nos bida. E documentonan ey bo por warda di biaha riba bo computer of laptop.
Na bo agrado?
Bastante opcion pues. Tur ta pa scapa bo tempo. Purba nan un biaha. Nos tin masha gana di sa con bo a experimenta esaki.
Si bo kier papia cu nos di forma mas extenso of bo tin un storia pa conta? Esey tambe por naturalmente. E ora si yama na telefon ta un bon opcion. Of kisas miho ainda: pasa un rato cerca nos. Asina ta mas agradabel pa papia tambe. Basta bo sa cu nos semper ta para cla pa bo. Den cua forma cu bo dicidi di acerca nos.


text:
Kontakto via medionan digital nobo: rápido, transparente i fásil
Ta importante pa bo seguronan ta na òrdu. Nos ta yuda bo k’esei. Nos ta konsehá bo i kontestá bo preguntanan rápido. Kisas bo ta pensa: mi ke sa tal kos, mi ta yama puntra. Pero hopi bia esei no ta e manera mas lihé. Diskubrí kua ta e sistema mas inteligente.
Si bo yama nos ku un pregunta, tin bia por dura mas tantu ku bo ta spera pa bo haña un kontesta. Tin ora tin tempu di espera, òf nan ta komuniká bo ku un otro persona i bo mester bolbe konta bo historia. Tambe no ta semper por duna bo un kontesta mésora pasó mester buska e informashon pa por yama bo bèk despues. Kisas nèt ora nos yama, abo no por kontestá bo telefon. Esei ta e parti ferfelu di yama telefon.
Ta mas sabí, rápido i ekonómiko pa:
- Chèt via LiveChat aki.
- Ep WhatsApp
- Manda un mensahe via Facebook, Messenger òf Instagram.
Kon bo ke men mas sabí, rápido i ekonómiko?
Diskubrí e komodidat di nos medionan digital. Nada ku warda na telefon. Bo ta hasi bo pregunta i sigui ku bo kosnan. E kontesta ta yega serka bo dimes. Ta hopi kómodo, i e no ta kosta bo sèn na telefon tampoko.
-Chèt
Riba ennia.com nos tin live chat. Ku un simpel chèt bo tin bo kontesta mésora. Pa pregunta via nos medionan digital nos tin un tim spesial di Webcare disponibel. Ta un tiki drùk? Djis un ratu despues bo ta mira e kontesta riba bo pantaya. Niun molèster.
-Ep
Tambe ta fásil. Djis èp bo pregunta fo’i bo selular. Esei ta dirèkt i transparente.
-Mensahe
Nos ta alkansabel via Facebook, Messenger òf Instagram tambe, fásil si bo ta un fanátiko di social media.
-Formulario di kontakto
Un di kuater posibilidat ta ku bo ta usa nos formulario di kontakto aki. Nos ta tuma kontakto ku bo mas pronto posibel.
Tambe nos por kompartí dokumento fásilmente via e medionan digital nobo. Asina bo por warda e dokumentonan mes ora riba bo PC òf lèptòp.
B’a gusta?
Sufisiente eskoho pues. Tur esaki pa spar bo tempu. Purb’é un bia. Nos tin gana di tende kon bo ta hañ’é.
Bo ke papia mas amplio ku nos i kompartí bo historia? Naturalmente esaki tambe por. Den un kaso asina, yama nos ta un bon opshon. Of kisas mihó ainda: pasa serka nos. Ta mas kómodo. Sa en todo kaso ku nos ta pará kla p’abo. Kon ku bo aserká nos.


text:
KRALENDIJK – Marven M. a presentá dilanti hues pa responsabilisá riba un kaso ku a sosodé 17 novèmber 2019. “Pourier a deklará ku bo a pasa banda di Amstel Bar na Rincon i a manda mas o ménos 5 bòter di glas i dal den e outo. Ta visibel e markanan den e outo dor di e bòter nan. Tin grabashon di tur loke a sosodé,” hues a bisa i e ke tende di akusado kiko e tin di konta di loke a tuma lugá.
Akusado Molina a konta i a menshoná ku e outo a pasa i e tal Pourier a baha i a kuminsá un diskushon entre nan, i despues Pourier a bai suela i mi a skop’é den bringamentu. Despues mi a mira Pourier bai den dèshbort di su outo i mi a reakshoná tokante arma di kandela. Ta trata di dos hende di edat haltu ku tabata den diskushon kumi, sinembargo mi mester defendé mi mes i no por para laga nan maltratámi. Polis a presentá i mi a laga nan detenémi i mi no tabata bou di influensia di alkohòl òf droga. A sosodé na 2016 ku nan a kap mi di parti di un yu di Pourier. E tempu aya a trata mi kaso mi a bai prison inhustamente,”akusado Molina a menshoná.
Hues a wak karchi penal i menshoná ku na 2013, 2015, 2016 i 2018 Marven tabata den man di hustisia. “Pues ta probá ku bo ta diferente bia den man di hustisia. Bo tabata na man di MHC i tabata na ‘Kapriles Kliniek Kòrsou’. Reclasering ta proponé ku bo mester bebe remedi i buska trabou. Bo tin solamente 24 aña di bida,” hues a bisa. Akusado a bisa hues ku e ta bebe remedi i ta lanta hopi lat mainta, loke ta strob’é pa traha pero e ta bai atendé otro ku remedi pa e ta mas stabil.
Fiskal M. Boheur a bisa entre otro den su rekisitorio ku ta trata di 3 akusashon. “Ta trata di echonan kastigabel. Mi ta pidi un kastigu di 20 dia di prison di kua 9 kondishonal i bo no mester bai den prison. Bo mester kumpli ku 20 ora di trabou pa komunidat. Mester paga pa e daño ku a keda hasi na e outo ku e mandamentu di bòter ku ta 485 dòler na daño di perwisio, ”fiskal Boheur a bisa.
Abogado Marga Van Lieshout a defendé su kliente i a bisa entre otro ku tin sierto kos ku Pourier ta gaña riba su kliente den deklarashon na polis.
Hues a sera e kaso i a bisa ku e akusashonnan ta proba. “Tin deklarashon di testigu i tur ta indiká loke a sosodé huntu ku e grabashon di video. Ta trata di kosnan ferfelu i ta hendenan di edat bo a fèrfelá ku nan. Sigui tuma remedi korektamente. Nos no ke mirabo mas den korte loke abo tampoko ta deseá. Bo no mester bai prison. Mester traha 20 ora di trabou pa komunidat i si esei no sosodé, bo ta bai prison. Si bo no paga e 485 dòler di daño di perwisio, ta konta pa 9 dia di prison, meskos e 20 ora di trabou pa komunidat,” hues a sera e kaso bisando.


text: KRALENDIJK – Awe mèrdia e kurpa sin bida di Ettienne Coffy a sali for di Kòrsou rumbo Boneiru. Tabata notabel bunita despedida pa su doño manera ta bisa ayera na Kòrsou i momentu di su salida for di Kòrsou pa Boneiru. Algun ratu pasa e barku a yega ku e defuntu Boneiru. “Un hòmber ku mester tabata para riba e waf, sperando e barku pa e deskarg’e. Awe otronan ta bah’é for di barku miéntras e ta drumí, “esaki ta loke famianan presente a menshoná, hopi emoshoná i no por a kontené nan lágrima. Hopi hende presente, outo di polis i otronan pa topa e barku Don Andres ku e defuntu na waf Nello Craane. Miéntras e barku tabata prepará pa mara na waf e trèker ku Ettienne tabata manehá a kore yega na e sitio. Esta un doló i emoshon pa tur presente. Momentu e barku a mara a baha e outo ku ta transportá e defuntu i a bai kuné direkshon di Consuelo Memorial pa pone temporalmente. Djadumingu binidero ta tuma despedida di Ettienne, i esaki ta sosodé di 1’or di mèrdia pa 4’or di atardi na ofisina di Don Andres na kaya industria, e kompania kaminda pa hopi aña e defuntu a laborá.


text:
Gabinete di Gobernador di Aruba ta informa cu Gobernador, Alfonso Boekhoudt a haci un Covid-19 test diasabra. E resultado di esaki tabata positivo.
For di siman pasa diasabra 20 di maart, Gobernador Boekhoudt y su famia a bay den cuarentena preventivo na cas conforme regla di DVG.
Esaki, debi cu un miembro di famia cu mester a biaha, a test positivo. A pesar di isolacion di e miembro di famia, Gobernador Boekhoudt tambe a test positivo y consecuentemente a bay mesora den isolacion.
Gobernador Interino, sra. Yvonne Lacle Dirksz, for di siman pasa ta encarga cu e tareanan di Gobernador Boekhoudt.


text:
MINISTERIO PUBLIKO TA INFORMA: FISKAL DI MINISTERIO PUBLIKO A PROLONGA DETENSHON DI E HÒMBER R.C.E.H.
Info OM:
Fiskal di Ministerio Publiko a prolonga e detenshon di e hòmber R.C.E.H. ku 8 dia.
Ta trata di e funshonario di Warda Kosta ku a keda detene e siman aki na boka di trabou, sospechá di a yuda otronan den trafikashon di ilegal, droga i arma di kandela.
E ta den su prolongashon di detenshon awor. Wes-komisario a husga e detenshon awe mainta i tur kos tabata na ordu.
E investigashon den e kaso aki ta kontinuá, di akuerdo ku Fiskal di Ministerio Publiko (OM).


text:
WILLEMSTAD – A konstatá e promé kaso di Zika na Kòrsou. E susesor di dengue i chikungunya pa algun tempu ta kousa tenshon pasobra a sali ku na Brazil 3500 beibi a nase ku microcefalie, un kabes muchu chikitu. E malesa hopi bia ta kousa limitashon intelektual i probablemente ta liá na e virùs di Zika.
Lástimamente Zika probablemente no ta e último enfermedat di sangura. Segun entomólogo Gisette Stefania nos por ferwagt tur sorto di vírùs den e region.
Zika tabata aktivo na Asia i Áfrika, pero durante di e Kampeonato Mundial na Brazil e vírùs a biaha huntu ku e fanátikonan di futbòl. Ke men e chèns ta grandi ku e vírùs ta aktivo kaba algun tempu den e region aki, pero komo ku e síntomanan parse chikungunya, ta awor numa ta mira e relashon.
Kon i pakiko zika tin influensha riba kresementu di un beibi promé ku e nase, ta investigá ainda. Seferina ta palabrá esaki hopi ku su koleganan internashonal. “Ta trata di e idea di un binimentu huntu di diferente vírùs”, e ta konta. “Por ehèmpel si un hende tin dengue, tres aña despues e haña chikungunya i un aña despues zika, tin tres diferente vírùs ta sirkulá den su sanger. E kombinashon por manifestá síntoma nobo i inesperá ku no ta pará den e literatura.”
Alerta
Pa turista entretantu zika ta un motibu pa kanselá nan vakashon. Charlotte Bijenveld-Sneyers ku ta na estado, a buk kaba pa Kòrsou, pero e no ke tuma e riesgo. “Un vakashon no ta bal un kulpabilidat pa bida largu i un yu ku un hèndikèp. Lástimamente nos a pèrdè nos plaka, pero salu no por kumpra ku plaka.” Ginekólogonan tambe ta alerta riba zika. Riba nan propio inisiativa den kolaborashon ku otro spesialista nan a establesé un protokòl pa e vírùs. E deliberashonnan tokante di esaki ta tuma lugá e siman aki mes.
Otro vírùs
Meskos i dengue i chikungunya ta e sangura Aedis Aegypti ta transmití zika. E sangura aki ta gusta brui den awa pará ketu (awa bieu). Ke men ta importante pa kita e lugánan di brui aki sino zika, pero tambe otro vírùs, ta plama masha lihé. “Malaria, kentura hel òf asta e vírùs West Nilo no ta ekskluí”, Seferina ta bisa.
Segun e entomólogo kasi tur enfermedat ku ta sirkulá ainda i ku ta transmití via sangura por yega Kòrsou. “A establesé e vírùs West Nilo na Estádos Unídos. Si solamente un sangura òf un hende kontaminá yega Kòrsou e vírùs t’aki. Pa evitá epidemia, mester bini akshon profeshonal di bèrdè mes.”
Bishitá bario
GGD na ougùstùs a tene un akshon di limpiesa pa eliminá e lugánan di brui. Tambe kontroladónan ta bai den bario pa kontrolá si hendenan ta kuida e lugánan di brui. “Nos ta purba hasi hende konsiente” Sirving Keli, kabes di GGD, ta bisa. No ta parti but. “Por lo pronto nos ta traha for di e punto di bista di splikashon. Si un hende pa malu no koperá, nos lo parti but, pero esaki ta pidi hopi preparashon.”
Tambe a lanta un tim multidisiplinario i a parti foyeto di zika. Hende ku rémbak normalmente por buska abate, un larvisidio ku ta mata larva di sangura, na e sitionan di GGD. Pero a resultá ku e produkto a kaba aworakí. Nos ta lucha ku un problema di stòk, ma nos ta trahando duru pa solushoná esaki.”
Segun Keli tin un notisia positivo: e punto kulminante di e temporada di áwaseru a pasa. “E temporada di áwaseru ta multipliká e punto di salida ke men esaki awor ta ménos. Pero e enfermedat lo plama lokalmente sigur.”
Outor Elisa Koek


text:
Bureau MFA cu anochi informativo conhuntamente cu Qredits Microfinanciering Aruba
Bureau MFA ta organisa un anochi informativo conhuntamente cu Qredits Microfinanciering Aruba. Durante e anochi informativo aki Qredits lo elabora mas ariba:
- Ken ta Qredits
- Opcionnan y caracteristicanan di credito y proceso di aplicacion
- Recursonan di e-learning, templates y mentoring y e futuro programa: Eigenbaas Program
E anochi informativo aki lo tuma luga na MFA Noord dia 7 di november cu orador Geraldine Bardouille, Junior Business Advisor na Qredits Microfinanciering Aruba y na MFA Savaneta dia 9 di November cu orador Oliver Vieira, Senior Business Advisor na Qredits Microfinanciering Aruba. Orario lo ta di 7.00 pm – 9.00 pm y entrada ta completamente gratis. Pa mas informacion por yama MFA Noord na 281-0005 of
MFA Savaneta na 281-0010.


text:
“Laga tur locual cu ta sperami ta bunita,
Laga tur locual cu mi encontra na caminda ta bunita,
Laga tur locual cu ta rondonami ta bunita,
Laga tur locual cu mi laga atras keda bunita,
I laga esakinan termina den tur bunitesa”
Cu profundo dolor na nos curason pero conforme cu boluntad di Dios nos ta anuncia cu a bay sosega den reino di Señor:
Sra. Maximina Webb-Panneflek
Cariñosamente yama: “Chimina of Mai“
*21 Februari 1944 †30 Maart 2021
Na nomber di su esposo:
Marcelo Webb “Chelito”
Yiunan:
Erick Webb
Ruben Webb y Rosaline Quant
Jacqueline Webb
Xiomara Webb y Wentworth Hassell
Mireya Webb y Michael Thijsen
Porfirio Webb y Esmeralda Wever
Manera yiu:
Theodoro Panneflek
Ricky Geerman Y famia
Nelson Croes “Chai”
Unico Iha:
Dolfi John
Nieto y nietanan:
Angelo Webb
Izamar v/d Linden
Clarice, Delaney y Daverick Danjo
Kyle Webb
Junior Hassell
Allice Webb y Daniel Gull
Kingsley Webb
Alworth Hassell
Elaiza Webb
Lizienne Webb
Ruwell Webb
Bisanieto(a)nan:
Kayzienne Webb y Kathlyne Maduro (Mama)
Zion Croes
Kaily-Ann Webb
Angelyanne Webb
Ruman:
Nea Panneflek y yiu
Y demas rumannan q.e.p.d.
Swa y cuñanan, primo y primanan, sobrino y sobrinanan stima na Aruba, Curaçao, Hulanda y Puerto Rico
Bisiñanan y amistadnan di bandi cas
Demas famia:
Webb, Panneflek, Quant, Hassell, Thijsen, Wever, Maduro, Tromp, Wernet, Delaney, Kelly, v/d Linden, Danjo, Gull, John, Rasmijn, Croes, Gomez, Geerman, Cannister, Sarabia, Adamus, Ramirez y Rosel
Acto di entiero lo tuma lugar Diasabra 3 di April di 2’or pa 4’or di atardi na Ad Patres funeral home na San Nicolas y despues saliendo pa santana Catolico na Savaneta.
E restonan di “Chimina” lo ta reposa for di 2’or di atardi na Ad Patres funeral home
Nos ta lamenta cu despues di entiero nos no por ricibi bishita di condolencia na cas
Nos kier a pidi disculpa si nos por a lubida un of otro famia durante nos tristeza
Pa motibo di e situacion di Covid-19, ta pidi pa mantene na e reglanan di DVG, usando mask y handsanitizer na entrada y salida y manteniendo distancia social na tur momento
Ad Patres funeral home ta extende nos mas sincero condolencia na famianan di e fayecida


text:
E Evento di Flie a wordo introduci na asociadonan como un simbolo di colaboracion, y muentras cu nan tabata trahando e flienan den nan departamentonan respectivo, e asociadonan a papia tocante loke e flie mester pa e por bula, y e structura delicado pero fuerte cu e tin.
Durante e temporada di lente, flienan ta un bista familiar rond di e isla, y hopi competencia di traha y bula flie ta tuma luga. Mientras cu e ta mustra facil, hecho ta cu e ta un arte cu ta rekeri precision y dedicacion, segun Gerente General Joe Najjar, kende a traha un flie cu tabata mustra chikito, pero tabatin un gran potencial aerodinamico.
E programa di e atardi tabata yena cu oradornan y un presentacion cu a delinea e scorenan sumamente positivo di satisfaccion di empleado y huespet, sosteniendo e sentimento general di bienestar cu ta wordo experiencia pa turistanan cu ta di bishita y e empleadonan local di e resort.
Entre e oradornan a figura Martin Ras, kende a papia tocante oportunidadnan adicional pa mehoracion, y Damian Tromp y Aichel Lynch, kendenan a elogia e departamentonan cu a score mas halto. Ena Vrolijk a splica e importancia di comunicacion y Martin Ras a duna un presentacion di proceso.
Aki por mira e Reunion General na La Cabana Beach Resort & Casino, cu un publico interesa y anima, mientras cu ehecutivonan di e resort, Pierre Kock, Jessica Franken, y Tessely Koolman, a tuma turno pa dirigi nan mes na e asociadonan entusiasma, reafirmando nan dedicacion na hospitalidad, na e huespetnan di e resort, y na otro.
E tabata un ora yena cu diberticion, cuminsando cu algun pasapalo y refresco, y terminando cu bolo y premio, y hasta un tiki ehercicio y rekmento di curpa.


text:
Actualmente nos comunidad ta pasando door di momentonan dificil. SETAR, como Aruba su compania nacional di telecomunicacion, kier aporta unda cu por p’asina hunto nos surpasa e momentonan dificil aki.
Di parti di SETAR nos ta contento di por uni nos mes na e iniciativa di Happy To Give Back pa yuda recauda fondo pa Fundacion pa Nos Comunidad, Fundacion Ban Uni Man pa Cria Nos Muchanan y YMCA.
Durante e luna di augustus nos lo tin nos campaña di SMS caminda clientenan di SETAR por manda SMS pa haci un donacion na e iniciativa di Happy To Give Back. Esaki ta cuminsa diasabra 1 di augustus te cu 31 di augustus.
Pa haci un donacion por SMS e palabra ‘DUNA’ na 222 pa yuda cu AWG 1 of SMS e palabra ‘YUDA’ na 250 pa yuda cu AWG 5.
Nos kier a invita comunidad di Aruba pa participa den nos campaña di SMS y e diferente campañanan di e inciativa di Happy To Give Back durante e luna di augustus. Asina aki nos por yuda logra e meta y yuda e fundacionnan sigui yuda esnan den necesidad. Bo aporte por haci un diferencia!


text:
Personanan ku no a haña un ‘aanslag Onroerendezaakbelasting’ mester entregá un deklarashon na Inspekshon di Impuesto promé ku 1 mart 2020
Willemstad – Minister di Finansa ke kòrda tur hende ku e ‘Landsverordening onroerendzaakbelasting 2014’ (OZB) a kambia entrante di 1 sèptèmber 2019. Nos ta referí na P.B. 2019, nr. 55.
Meta di e anunsio aki ta pa informá doñonan di i otro personanan outorisá pa propiedat inmóbil na tempu en bista di e but inkorporá den e landsverordening, pa asina nan por tuma e akshon korekto promé ku 1 mart 2020.
Personanan, ku ta doño di un propiedat inmóbil na Kòrsou òf pa motibu di propiedat òf un derechi limitá (por ehèmpel usufrukto(vruchtgebruik) òf propiedat ekonómiko) por hasi uso di un propiedat inmóbil, ta suheto na OZB. Bo mester paga e OZB si bo a haña un papel di belasten. No den tur kaso Inspekshon di Impuesto tin e informashon korekto pa manda un aanslag na e persona konserní. Pa e motibu ei a inkluí den ‘Landsverordening OZB 2014’ ku personanan ku no a risibí un aanslag pa OZB mester hasi deklarashon na Inspekshon di Impuesto. Por distinguí dos situashon diferente:
• Un akshon pa un solo biaha den kual kontribuyentenan mester hasi deklarashon na Inspectie der Belastingen si den e 5 añanan ku a pasa nan no a haña un aanslag pa OZB. Si den añanan 2014-2018 bo no a haña un aanslag, bo mester hasi deklarashon di esaki na Inspekshon di Impuesto, promé ku 1 mart 2020.
• Un obligashon anual pa e kontribuyente indiká ku den e aña anterior e no a risibí un aanslag. Por ehèmpel, esaki por nifiká ku si den 2019 e kontribuyente no a risibí un aanslag pa 2018 e mester hasi deklarashon di esaki na Inspekshon di Impuesto.
Bo por hasi deklarashon na Inspectie der Belasting pa medio di un karta dirigí na Inspekshon di Impuesto, sekshon OZB. Den e karta bo mester menshoná bo nòmber, adrès, number di Crib, e fecha den kual bo a optené e propiedat inmóbil i bo mester indiká e balor di e propiedat inmóbil. Bo por entregá e karta na World Trade Center Curacao, Piscaderaweg òf bo por mail e karta na onroerendezaakbelasting@gobiernu.cw.
Personanan, ku no ta kumplí ku e obligashon di deklarashon, lo haña un but di 100% di e montante ku nan ta debe.


text:
Pa medio di esaki Hogeschool Rotterdam kier a informa tur studiantenan di examenklas y nan mayornan como tambe studiantenan cu tin interes pa participa na e 21+ traject pa e unico anochi di informacion caminda e siguiente dos topiconan lo wordo trata:
- 21+ Traject di Hogeschool Rotterdam
Bo NO tin bo HAVO/VWO/MBO diploma pa bo por drenta un HBO y sigui e opleiding cu semper bo tabata kier y bo tin e dedicacion y determinacion pa sigui studia? Esaki ta BO chance, awo Hogeschool Rotterdam ta brinda bo e oportunidad pa participa na nos 21+ Toelatingstraject aki na Aruba mes! E trajecto aki ta consisti di un aanlegtest y maximo 4 toelatingsexamens. Si bo completa e trayecto aki cu exito, bo por drenta Hogeschool Rotterdam pa cuminsa e HBO opleiding di bo escogencia na september 2020 mes!
Pa por participa na e trayecto aki, bo mester tin e edad di 21 aña of mas riba 1 di October 2020.
- “Subi Jet Pa bo Get” pa kandidatonan cu ta den examenklas cu lo bai studia na Hogeschool Rotterdam na augustus 2020
Bo ta den examenklas y tin pensa di bai studia un opleiding na Hogeschool Rotterdam na September 2020? Esaki ta BO oportunidad pa por participa na un curso completamente revisa y cu informacion hopi interesante, interactivo y leuk pa prepara abo y bo mayornan pa e paso nobo aki den bo bida. Nos lo lagabo sera conoci cu studentcoaches y docentenan cu por judabo den e preparacion y cu tur bo preguntanan. Un punto hopi atractivo di tur esaki ta cu participando na e curso informativo aki bo por acumula bo prome studiepunten prome cu bo jega Hulanda. Un oportunidad cu Hogeschool Rotterdam SO ta brindabo na Aruba. Tene na cuenta cu esaki tambe ta pa esnan cu lo kier sigui e 21+ traject!
Pa mas informacion nos kier a invita tur interesado pa bin e unico anochi di informacion cu lo tuma lugar:
Dia: Dialuna 27 di januari 2020
Info 21+: 5:30 – 6:30 pm
Info Subi Jet: 6:30 -7:30 pm
Lugar: EPI Auditorium Oranjestad
Check out:
Website: http://www.hogeschoolrotterdam.nl/21-jaar-of-ouder-zonder-diploma
FaceBook: http://www.facebook.com/pages/HR-Toelatingstraject-21-Cura%C3%A7ao-en-Aruba/490071011013816
Contactpersoon HR Aruba
Email: toelatingstraject21aruba@gmail.com


text: Den fin di siman e supermercado Tin Wei a cera su portanan. Ta asina cu persona # 4 (Turista) cu a sali confirma di tin coronavirus tabata hospeda den cercania di e supermercado. E probabilidad ta cu e lo a bishita e supermercado ta halto. Aunke esnan di e supermercado a avisa cu e cliente ey apenas a drenta e lugar. Pero tog asina mes pa evita cualkier posibel contaminacion / transmision e supermercado a dicidi pa preventivamente cera su porta pa 10 dia. Clientenan cu a bishita e supermercado e fin di siman aki a bin topa cu e carta indicando cu nan lo ta cera te cu dia di 1 di april proximo.


text:
Bo tin algun pregunta? Klek riba e siguiente link.Tuma kontakto >
Publiká riba 17 March 2021
Riba djaluna 15 di mart 2021 e promé modulonan di e sistema integrá nobo di ICT di Servisio di Impuesto Korsou a bai “live”. “Ku e lansamentu aki a logra un stap hopi importante pa modernisá e organisashon di Servisio di Impuesto i hib’é na un nivel mas haltu” segun Minister di Finansa, señor Kenneth Gijsbertha. Modernisashon di Servisio di Impuesto i desaroyo di servisio na kliente i digitalisashon a kondusí ku e sistema aktual no ta kumpli mas na e eksigensianan. E sistema di ICT ta un parti hopi importante di e base pa desaroyo di e organisashon. Tambe Minister di Finansa ta duna di konosé ku realisashon di e sistema integrá lo duna mas kontenido na e vishon i strategía pa integrá Servisio di Impuesto, Ontvanger i Stichting BAB den un organisashon nobo.
Integrashon di e Sistema di Servisio di Impuesto i Ontvanger ta forma punto di salida pa un sistema nobo yamá Multi Tax System (MTS). Danki na e integrashon ku for di awor den administrashon personal nobo ta pone tur informashon korektamente den fail di e kontribuyente, di manera ku por prosesa informashon mas rápido.
E kambio ta dirigí prinsipalmente riba automatisashon di proseso den Inspekshon di Impuesto (“Inspectie der Belastingen”). Lansamentu di e sistema ta un stap hopi importante pa fasilitá i duna miho sosten na nos empleadonan di manera ku e trabou hasí lo ta mas efisiente i ku mas fasilidat. Implementashon di e módulo nobo pa loke ta trata impuesto riba entrada (IB) ta hasi posibel ku por prosesa e deklarashon entregá outomátiko basá riba kriterio predeterminá. Esaki ta nifiká ku ta aselerá e proseso pa atendé deklarashon i ku e empleado por duna mas atenshon na kaso kompleho i kompliká.
“Loke ta mas importante ta e echo ku e kontribuyente porfin por benefisiá di e renobashon.” Minister di Finansa ta bisa. “E benefisio ta ku por prosesá e deklarashon mas lihe i p’e motibu aki ku tempu lo por saka mas benefisio for di e sistema nobo, kual no ta solamente fasilidat di “online”. Por ehèmpel, por depositá restitushon mas lihé riba kuenta bankario.”
Ta manehá introdukshon di e sistema nobo ku koutela i e ta tuma lugá stap pa stap. Aktualmente e sistema ta suministrá e proseso di impuesto di entrada for di 2019. Mas despues den e aña aki lo integrá otro tipo di impuesto, manera Impuesto di Ganashi (WB) i Impuesto di Salario (LB). Lo ke tambe ta planifiká riba término kòrtiku ta pa outomatisá e sistema di Ontvanger. Lo remplas’é pa e modulo, “Multi Collection Solution (MCS)”, kual lo integrá kompletamente ku e sistema nobo di Multi Tax System. Anteriormente na aña 2019 un portal nobo a keda lansá ku pantayanan mas mihó, den kual e kontribuyente por hasi su deklarashon di impuesto online mas mihó i digitalisá.
Na 2016, Ministerio di Finansa a kuminsá ku e proyekto pa krea i implementá e sistema. For di e momentu ei, e proyekto a pasa dor di algun retraso i varios kontratempu. Na 2019, Ministerio di Finansa a forma un tim di proyekto nobo, dirigí pa Minister di Finansa i señora Ersilia de Lannooy, Sekretario General interino. Esaki a resultá den implementashon eksitoso di e promé módulo. Tantu e “Multi Tax System” (MTS) implementá na Inspekshon di Impuesto, komo e “Multi Collection System” pa “Ontvanger” a keda desaroyá dor di BearingPoint, un kompania local di “ICT”.
“Nos ta pará ahinda na komienso pa traha na un manera integrá. Serivisio Online a keda poné komo e prioridat di mas haltu. Ku e sistema nobo aki nos por logr’e, e ta hasi suministro di informashon efisiente, kompletu i aksesibel; kompletamente den liña di ambishon di Ministerio di Finansa. E logro importante aki lo no ta posibel sin e esfuerso di nos empleadonan di e diferente organisashonnan di impuesto i tambe e team di proyekto. Danki, un biaha mas,” Minister di Finansa ta konklui.


text: Un noruego di agensia di protekshon e destruí ta miéntras ku un desafio legal di e"Legislashon di Noruega"i di otro reda sosial di e grupo, na e akaso ta pone di marcha"ta un bashí legal, ku independensia for di e norma i standards'e noruego Konseho di Considered, tin siñansa e polítika di privasidat i e kontenido i e kondishonnan di e sitionan di un reda sosial i a bisa ku e ta hopi hende no ta kumpli document di noruega na usuario i no ta kumpli ku legislashon noruega."Tin tempran komandantenan di contrast hustu i di privasidat e mester apliká e ta un sentro di liña, bisa ku e Konseho di Considered di existente di dirigèntnan Ons Varios Graasvold."No a kambia di konosementu aki, tin excepcion di e empresarionan den liña, na un momento laga ta preokupá pa lei.Mi No por laga bai spantaparha básiko ku tin contenido di e tempu ei, implementa pasobra e desaroyo teknologia den e actividad ta na nos pone man di lomba, bisa. E Plan i e instituo ta resultá SINT di Teknologia hiba pafó un estudio di aña riba con e Noruegos utilidat di sirbishi di un reda sosial i con e ta relaciona ku e kontenido i e kondishonnan di sirbishi. 'Riba un het partimentu, e considered a enfrentá un muchu kontenido i kondishonnan uza nan favorí di un reda sosial, more di búskeda i sirbishi di koredó elektróniko, el a bisa di un deklarashon di e Konseho."E estudio konfirmá na e herencia komandante di e banda pa ningun hende lesa e kontenido aki, i menos ainda mi ta hala e komprenshon pa nan skol. Na kompleto, tur e reda sosial, ku tabata comedia na eskrito dor di parti di e NHC duna lo di 'kue hustu"i"privasidat"di prueba. E Konseho a bisa ku den e actividad ta miéntras ku e denunsia kontra"e Legislashon di Noruega"i vários otro sitionan. E Konseho tabata e kurpa esun ku ta lanta obesitas legal di times Apel den liña tienda di muzik i di hasi pa ku ta mará di muzik na e bendí ei pa Apel pd di produktor di músika. E realisá a deklar'legal pa e noruego Destruí Hues di pueblo Apel mas lat a para un teknologia di circulacion di muzik na su jugadores. E Konseho di e Graasvold bisa ku noruega lei mester pisas na sirbishi comercial i utilidat di Noruega i ku e usuario di e sirbishi mester tin mas aceso na dat almacenados pa e empeñonan ku a concerni. 'Si mi tin un sirbishi di liña lugá ib tin komo meta spesífikamente riba e produktonan noruego, manera ta e kaso den"e Legislashon di Noruega", noruego kaso di lei obligashonnan stipulá leges bou di e lei di noruega, bisa. 'Abou, e mesa ta poní pa e resultado di e aktividat Nos ta kere ku bo ta or di e regular pa hasi kumpli ku e tempran ku un hende tin e derecho pa sa kiko e tipo di informashon personal registrá i almacenados den liña, i tin un oportunidat realisá ta recita òf kita di informashon pa e mal. E Konseho tambe frekuentemente forma, den su punto di wak mi Mason, segundo su Kende di buki electronico deportivo di lesa tabata muchu estriktamente mará na e di Amazona tienda line.


text:
E aña escolar nobo a cuminsa y les online via plataformanan digital a bira e normal nobo cu nos mester custuma cune, sea como studiante, mayor of maestro.
SETAR, como nos compania nacional di telecomunicacion y un stakeholder importante, tin como meta aworaki pa haci enseñansa online posibel. Den cuadro di esaki, SETAR a bin cu un bunita proyecto Creando Speranza cu tin como meta pa reparti tablets pa 200 studiante cu no tin device pa nan por sigui nan lesnan online.
Diasabra ultimo, SETAR den cooperacion cu Departamento di Asuntonan Social, Fundacion pa Nos Comunidad, Janine Rodriguez di Slachtoffer Hulp, Fundacion Guia Mi y Fundacion Pa Hende Muhe den Dificultad a reparti e tabletsnan entre studiantenan di varios scol rond di nos isla.
SETAR cu e proyecto aki kier facilita nos studiantenan cu e recurso necesario pa nan por sigui nan lesnan online y asina aki garantisa continuidad di lesnan. SETAR di e forma aki ta sigui aporta na nos comunidad y na haci enseñansa online posibel.


text:
Selebrashon di Dia di San Jorge 2019
WILLEMSTAD – Dia 23 di Aprel tur Scout rònt mundu ta selebrá e dia di San Jorge, ku ta e patrono di Scouting Mundial. Lord Baden-Powell fundador di Scouting Mundial originalmente a skohe San Jorge komo patrono di Scouting Mundial pa su akto di heroismo.
Scouting Antiano e Asosashon Scout di Curaçao tambe tur aña ta selebrá e dia di San Jorge ku un gran evenemento kaminda ta rekordá e lucha di San Jorge un kabayero ku a liberá e pueblesito di un dragon maligno ku tabata eksigí un mucha muhé hóben komo sakrifisio tur aña.
Dragonnan no ta eksistí mas pero si ta eksistí maldat ku tur dia ta lur riba nos hóbennan pa hinka nan den mal kaminda, pero ku e balentia di nos di San Jorge nos hóbennan Scout lo vense maldat, ku positivismo, i amor.
E aña aki dor ku 23 di aprel, dia di San Jorge ta kai riba un djamars, Scouting Antiano lo selebrá dia di San Jorge riba djasabra 20 di aprel, 2019.
Komo parti di e selebrashon di dia di San Jorge tur Scout grandi i chikí lo renobá nan promesa di Scout, tambe nos lo rekonosé un instituto òf persona boluntario ku e Rosa di San Jorge pa nan aporte boluntario pa mehorashon di komunidat di Kòrsou.
Ku gran entusiasmo nos di Scouting Antiano riba e dia di selebrashon di San Jorge, a inisiá ku e promé pasonan pa lanta un Grupo nobo di “Zeeverkenners” di e bario di Boka di Samí.
Riba e dia memorabel aki Gobernador di Kòrsou Su Ekselensha Sra. Lucille George-Wout, tambe tabata presente na e selebrashon di dia di San Jorge, huntu tambe ku Ministernan Sra. Acala-Walle, Sra. Jezus-Leito i Parlamentario Sra. Constancia.
Komo parti di e selebrashon di dia di San Jorge, Scouting Antiano a otorgá e Rosa di San Jorge 2019, na Instituto Buena Bista i Tirzo Martha su aporte balioso na e mundu di Arte kontemporáneo i e desaroyo di hóbennan lokal komo artistanan di futuro.
Despues di e parti ofisial, Gruponan di Scouting Antiano a desfilá den kayanan di e bario di Boka di Sami, kompaña pa drùm bandnan.


text:
Calculacion di Dagloon
AKi bao por baha e Excel filesnan necesario pa por haci e calculacionnan di e dagloon segun leynan di SVb. Ta trata di un total di 3 Excel sheet, cual tur tres mester wordo poni hunto debi cu nan ta ‘gelink’ na otro. Tambe tin un PDF file cu splicacion.
Pa cualkier pregunta tocante e excelsheetsnan aki por tuma contacto cu SVb mediante info@svbaruba.org.
- calculacion SVB premie 2017.xlsx
- calculacion SVB premie cu code 2017.xlsx
- CALCULACION SVB SALARIO DIARIO 2017.xlsx
- INSTRUCCION PA CALCULA SALARIO DIARIO SVB 2017.pdf
Por baha tur file hunto den un ZIP file tambe: SVb Dagloon.zip


text:
BRUSÉLAS – Na Den Haag e representashonnan di Aruba, Kòrsou i Sint Maarten ta yama otro den oranan di meinta i atardi. Tur kolega na Brusélas ta seif? Tin sigur un diplomátiko arubano na Brusélas. E ta traha serka di e stashonnan di metro Schuman i Maelbeek, kaminda e di dos atake a tuma lugá.
Ta trata di Cedrik Tilma, i ta resultá ku e ta seif. “Ayera na e mesun ora mi tabata den metro ainda. E liña bou di De Wetstraat ta un ruta drùk kaminda tin hopi hende ta biaha. Asina e teroristanan tambe lo a pensa”, Tilma ta konta.
Doloroso
Tilma ta disidí di keda kas ora e tende e notisia. “Mi ker a keda serka mi famia. Despues un hende a yama mi ku a kore pasa nèt ora di e eksploshon. El a konta mi kon e hendenan a sali tur na sanger i stòf. Teribel. Ta masha doloroso pa Bèlgika, pa Oropa tambe. Mi ta spera ku hende lo bai reakshoná korektamente. Mi pensamentunan ta ku e víktimanan i nan famianan.””
E kurasoleño Danielle Cohen Henriquez te atardi no tabatin pèrmit pa sali di su trabou. “Riba kaya tur kaminda tin militar, polis i tènk. Mas tantu ku durante e lockdown di kuater dia despues di e atentadonan na Paris. Tur hende a ferwagt for di e dia ei ku algu lo pasa. Ta manera nos tabata sintá riba un bòm kla pa eksplotá.”
Kustumá ku e idea
“Tòg ta manera e siudat ta kalma mas lihé ku a ferwagt”, Cohen Henriquez ta bisa. “Ta manera hende a haña sufisiente tempu pa kustumá ku e idea di peliger di terorista. E metronan i e treinnan ta kore atrobe, probablemente skolnan lo habri mañan. Entretantu nos sa aki tambe ku no tin niun sentido pa sera nos kurpa paden dianan largu, bida mester sigui tòg.”
Kon lo sigui awor Cohen Henriquez no sa ainda. “Aktualmente ta difísil pa mira e konsekuensianan. Di tur manera e diskushonnan den Union Oropeo lo bira mas difísil. Pero por lo pronto mi no ke bai for di e siudat aki. Ainda tin muchu kos di hasi aki.”
‘Horibel’
Ann Phillipps di Kas di Kòrsou na Den Haag ta biaha pa Brusélas tur luna pa representá Kòrsou. Den su idea e atentadonan ta bini ‘hopi serka’. Mi ta haña horibel. E stashon di metro tampoko no ta masha di leu di kaminda semper mi ta bai keda.”, e ta konta.Bon mirá ta awe numa Phillips mester a bai Hulanda bèk, ma e por a bai for di ayera. Telefon di Kòrsou ta interumpié; awor di su famianan preokupá.
Outornan Pieter Hofmann i John Samson